recursal/SuperWikiNEXT-32B huggingface dataset:
呢篇文講嘅係香港作家。想搵香港議員，睇吓「**胡志偉**」。想搵中國大陸作家，睇吓「**鄭義**」。
胡志偉，2016年12月
**胡志偉**（英文：**Woo Chih Wai**，1942年8月—）係香港男作家。佢係上海人，喺上海出世，1979年移居香港。

生平
--

胡志偉屋企係上海有錢人。阿爸胡賡佩（1906–1991）係茂昌眼鏡公司創始人。佢有多個兄弟姊妹，包括香港理工大學眼科視光學教授胡志城、眼科醫生胡志鵬。

胡15歲就開始幫北京、上海嘅刊物同電台撰稿。1958年，佢因為向中國大陸以外嘅親友通報大躍進勞民傷財嘅消息，信件俾公安局截查，以「現行反革命罪」判刑五年，喺山西大同煤礦、太原煤礦服刑及勞改，強迫留場戴帽管制，長達20年。

1979年胡移居香港，除咗做過報刊編輯、編譯1年幾之外，一直靠寫文為生，先後以*鄭義*、*林同*、*華衷*、*田豐*、*朱有道*、*馬失途*等等百幾個筆名寫作，喺香港各報章同期刊，以及中國大陸、台灣、星加坡等地媒體，發表社論、專欄文章、小說等各類作品，總共超過4千萬字。作品結集出版嘅，有《鄧小平傳》、《江澤民傳》、《朱鎔基評傳》、《李瑞環正傳》、《中共情報首長》、《國共間諜戰七十年》、《天安門民主血》、《書評集錦》、《藏書票百家選》等等。《火柴盒上的中國現代史》俾香港電台聽眾一人一票推選為1992年香港十大好書之一。

胡做過香港作協理事，香港筆會會長，1993年參與創辦文學刊物《香港筆薈》。1997年11月，佢擊敗左派候選人潘銘燊，當選香港藝術發展局委員，并當選文學委員會主席。

2012年，胡翻譯出版咗《張發奎口述自傳》。

胡獲香港藝發局資助，出版自傳《悲壯的歷程：胡志偉回憶錄》。

胡已婚，老婆喺巨流傳媒做會計。

入獄
--

1999年，胡被廉政公署控告同開益出版社嘅王鍇「串謀訛騙」藝發局10萬港紙。10月27號，因為次被告王鍇早已認罪並判刑，東區裁判署裁判官李家齊判胡罪成，監禁6個月。胡不服，向高等法院原訟庭同時就定罪及刑罰提出上訴。2001年5月，法官湯寶臣駁回定罪上訴，但裁定判刑上訴得直，改判即時入獄4個月。胡認為此案係佢得罪咗何志平等香港藝發局官僚而俾人裝彈弓。

銅鑼灣書店事件
-------

內文：銅鑼灣書店事件
2015年，銅鑼灣書店股東同員工連環失蹤（俾中國國安喺國外綁架返中國大陸）。胡獲悉事件，11月6號開始向書店老世李波自告奮勇捱義氣喺書店幫手。佢喺書店最艱難嘅時期擔任經理，見證怪事。2016年8月，《南華早報》報導，銅鑼灣書店大概25萬本庫存書俾人運到深圳銷毀，當中包括大約2萬本胡有份編著嘅書刊。佢感到不滿，揚言向李波追討損失。

榮譽
--

2005年7月7號，胡獲得美國萬人傑新聞文化基金會第13屆新聞文化獎。

參考
--

1. 1 2  胡志偉 (2005). 〈胡志伟文集：胡志偉簡歷〉. *blog.boxun.com*. 喺2018-05-29搵到. `{{cite web}}`: Cite has empty unknown parameter: `|dead-url=` (help)
2. ↑  〈理大眼科視光學院與茂昌眼鏡後人結緣廿載 - 香港理工大學〉. *www.polyu.edu.hk* (香港中文). 2008-05-18. 喺2018-05-29搵到. `{{cite web}}`: Cite has empty unknown parameter: `|dead-url=` (help)
3. 1 2  胡志偉 (2018-04-23). 〈我所認識的何志平 /胡志伟文集〉. *blog.boxun.com*. 喺2018-05-29搵到. `{{cite web}}`: Cite has empty unknown parameter: `|dead-url=` (help)
4. ↑  〈兩岸知名軍史作家鄭義：金門應成為一個和平島嶼〉. 原著喺2022年10月4號歸檔. 喺2022年10月4號搵到.
5. ↑  〈胡志伟：我怎样译注《张发奎上将回忆录》〉. 《自由写作网刊》 (中國中文). 2015-04-24. 喺2018-05-29搵到.
6. ↑  胡志偉 (2016-05-09). 〈銅鑼灣書店倖存者的遺言 /胡志伟文集〉. *blog.boxun.com*. 喺2018-05-29搵到. `{{cite web}}`: Cite has empty unknown parameter: `|dead-url=` (help)
7. ↑  案件編號：ESCC 2434/1999
8. ↑  案件編號：HCMA 603/2000
9. ↑  香港01記者 (2016-05-10). 〈【01獨家】作家鄭義《我在銅鑼灣書店的日子》爆內情〉. 《香港01》 (香港中文). 喺2018-05-29搵到. `{{cite news}}`: Cite has empty unknown parameter: `|dead-url=` (help)
10. ↑  陳健佳 (2016-05-10). 〈【01專訪】《我在銅鑼灣書店的日子》作家鄭義：我仍是書店經理〉. 《香港01》 (香港中文). 喺2018-05-29搵到. `{{cite news}}`: Cite has empty unknown parameter: `|dead-url=` (help)
11. ↑  Chou, Oliver (2016-08-04). "Author demands payment from Lee Po after Causeway Bay Books 'trashed' 20,000 works". *South China Morning Post* (英文). 喺2018-05-29搵到. `{{cite news}}`: Cite has empty unknown parameter: `|dead-url=` (help)
12. ↑  〈銅鑼灣書店　國民黨名將自傳被消失〉. 《Apple Daily 蘋果日報》. 2017-06-14. 喺2018-05-29搵到. `{{cite web}}`: Cite has empty unknown parameter: `|dead-url=` (help)
13. ↑  〈专访香港作家胡志伟〉. *Radio Free Asia* (中國中文). 2005-07-15. 喺2018-05-29搵到. `{{cite web}}`: Cite has empty unknown parameter: `|dead-url=` (help)

出面網頁
----

* 胡志偉文集-博訊
* YouTube上面嘅VOA连线胡志伟: 知名香港作家谈铜锣湾书店事件亲历
* 【香港01獨家刊登】胡志偉（筆名鄭義）《我在銅鑼灣書店的日子》
* YouTube上面嘅香港2016年大事回顧： 銅鑼灣書店25萬藏書在哪？ - RFA自由亞洲粵語

|  |  |
| --- | --- |
| 權威控制 | 
* VIAF: 28548378

 |
**粵講越掂**（粵拼：jyut6 gong2 jyut6 dim6）係廣東電視台珠江頻道出嘅大型粵語益智類綜藝節目，入面主要圍繞宣傳粵語文化，以趣味答題、遊戲互動、獎品競猜等方式表現咗粵語獨有嘅語言魅力同幾有廣州特色、歷史味道同文化特徵，重結合咗珠江頻道閤家歡嘅風格。呢部節目同時係唔識粵語啲人學粵語嘅平台。成部片入面，由於初學粵語啲人唔識點理解而搞出好多爆笑料。

* 第一季：2014年4月2號開播，2014年8月23號最後一集。總共20集。
* 第二季：2015年2月28號開播，2015年7月4號最後一集。總共21集。
* 第三季：2016年1月16號開播，2016年4月23號最後一集。總共15集。

由來
--

廣東電視台兩大金牌主持——鄭達、何浩鵬，同香港搞笑天王林曉峰三位一齊，話到新嚟廣東啲人對粵語文化越嚟越生疏，甚至唔識或唔明正宗同地道嘅粵語。結果電視台一於「掘地三尺，將廣州話大起底」，用咗幾個月時間準備呢部節目嚟呼籲「廣州人鍾意講粵語」嘅熱情。

遊戲規則
----

### 答得快　好世界

每位選手喺30秒內答題，每答啱一題加100，答錯唔扣分。

### 識少少　扮代表

每位選手喺答題之前，先話出幾多分，答啱加押分，答錯扣相應分數。押分最低100，最高500。每人有現場智囊團同打電話問老友呢兩個救命錦囊，但每個錦囊祗限使用一次，每用一次扣100。個環節之前嗌過**十五十六　揀邊個**。

### 手快有　手慢冇

搶答題環節。現場搞笑劇表演入面會出現好多問題，四位參賽者當中，答啱加300，答錯扣100。

### 傳心傳意（已取消）

四位參賽者分成兩组，分別同兩位考官完成傳話。考官一講嗰樣嘢係點樣，兩位參賽者必須要用廣東話話返畀考官二。重要考官二話啱先至有嘢獎。

### 鹹魚翻生

四位參賽者當中，其中最渣屎同最勁抽成績嗰兩位先有份參賽，分別同兩位考官用廣州話完成傳話。考官一講嗰樣嘢係點樣傳畀最渣嘅參賽隊員，之後用廣州話話返畀考官二，考官二再傳畀最勁嘅參賽隊員，之後用廣州話話畀考官總結成績，等考官宣佈結果：

* 如估考官話啱：最渣屎嘅參賽隊員成績×2，最勁抽嘅參賽隊員成績＋300。
* 如估考官話錯：最渣屎嘅參賽隊員成績清盤，最勁抽嘅參賽隊員成績冇變動。

### 大獎

每組冠軍都有赢到翻獎品牌嘅機會，集冠軍將會赢嗮凈低冚唪唥啲獎品。

註
-

1. ↑  郑达："广州人唔识讲广州话，叫他回家吃屎！" 互聯網檔案館嘅歸檔，歸檔日期2020年3月28號，. 奥一网 （2014-03-19）

出面網頁
----

* 粤讲越掂 广东电视台
**粵音韻彙**，韻書之一，專為廣州話而編，以類似萬國音標編寫，喺廣州話而言，係第一部。書為黃錫凌所寫。書中有檢字索引、凡例、粵語韻目表、粵音韻匯檢字、廣州標準音之研究呢啲內容。

1941年本書喺上海中華書局初版，1957年3月中華書局香港分局重印，1979年4月重新排過發行、1981年1月再重排本重印。但版本唔止咁少，至少有二十種。而內容累次改動，現今見版本，經過大量刪節，失去部份原有說明，變得有誤同唔通順。其中明顯之處，無咗以孫文嘅總理遺囑做示範。然而改版亦有啲修正。

所用音標並非佢原創，而係出自一九一二年嘅廣東話讀本。同正式萬國音標有一定差異，至明顯係送氣同唔送氣音嘅標法，有啲長短音之別，亦無區分。

粵音韻彙定音原則，並無講明。有啲字音，並唔見於當時廣東話。有啲音要同韻書反切對應，有啲分音為咗配合當時中華民國國語。

睇埋
--

* 粵語寬式國際音標

攷
-

* 《粵音韻彙》介紹

連出去
---

* 粵音韻彙 -- 廣州標準音之研究 (重排本)
* A Chinese-Cantonese Syllabary - 黃錫凌《粵音韻彙》電子版
* 黃錫凌《粵音韻彙》粵語音韻集成電子版

|  |  |
| --- | --- |
| Stub icon | 呢篇**粵音韻彙**係仲未搞掂嘅楔位文。歡迎幫維基百科擴寫佢。睇 • 論 • 改 • 歷 |
**菊地凜子**（きくちりんこ、Rinko Kikuchi、1981年1月6號—），原名**菊地百合子**，日本神奈川縣秦野市出世，女演員。

2004年5月取藝名為菊地凜子。2006年演出艾力謝路•高沙喥斯•依拿力圖執導嘅《通天塔》受到全世界觀眾矚目，並入圍2006年奧斯卡最佳女配角。

來歷
--

菊地生於神奈川縣秦野市。喺1999年以本名菊地百合子嘅名義出演新藤兼人執導嘅電影《生きたい》（原題）而出道。 2001年出演嘅熊切同嘉導演執導嘅電影《空之穴》（原題）獲得咗包括鹿特丹電影節喺內嘅多個國際電影節嘅好評。 2004年出演嘅石井克人導演執導嘅電影《茶之味》成為咗戛納電影節期間嘅開幕電影。同年5月，改名為菊地凜子。

2006年，艾力謝路•高沙喥斯•依拿力圖執導嘅《火線交錯》中，佢演繹咗聾啞女高中生綿谷千惠子。其演技備受稱讚獲得咗獲得咗包括奧斯卡最佳女配角獎喺內嘅多個獎項嘅提名。其中，獲得咗國際電影協會新人獎，（同珍妮佛•哈德遜得分相同）。菊地因呢個無法講話嘅角色獲得咗奧斯卡最佳女配角獎嘅5人提名中嘅一人。其它包括珍•惠曼，帕蒂•杜克，霍利•亨特，薩曼莎•莫頓。喺通天塔中佢感情激烈嘅演技吸引咗多位國際級嘅導演，其中一位就係因為電影追兇而為人所知嘅導演萊恩•約翰遜。 2009年出演萊恩•約翰遜嘅電影《The Brothers Bloom》（原題），菊地第一次全英文演出。佢雖然係主角之一，但因為演出嘅角色設定係「只知道三個詞彙嘅女性」，所以喺劇中只會話三個詞彙。

佢喺Adult Swim頻道嘅人氣系列節目robot chicken中成為咗樂高玩具嘅拼搭模型。

2007年11月擔任Chanel早春系列嘅廣告模特。

2007年12月18號，2009年預定公開嘅電影《カムイ外伝》嘅拍攝中因兩髀大髀肌肉拉傷，治療兩個月。當初雖然經已延遲咗拍攝，但因為係動作電影，武打同拉筋嘅練習必唔可少，最後唔得已仲係放棄。代替菊池嘅係小雪來出演該電影。

私生活
---

身高168cm。擅長馬術，日本舞蹈，手語。

唔依靠事務所，自己積極地參加國內外嘅試鏡而受到非常高嘅評價。

作品
--

### 電影

* 1999年：《生きたい》，導演新藤兼人
* 2001年：《空の穴》，導演熊切同嘉
* 2002年：《八月の幻》，導演鈴木浩介
* 2004年：《茶の味》，導演石井克人
* 2005年：《邊個がために》，導演日向寺太郎
* 2006年：《ナイスの森》，飾演菊池（委員長），導演石井克人、三木俊一郎、ANIKI
* 2006年：《笑う大天使》，飾演桜井敦子，導演小田一生）
* 2006年：《火線交錯》，飾演綿矢千惠子，導演：阿利安卓•崗札雷•伊納利圖）
* 2007年：《戀するマドリ》，飾演敦子，導演大九明子
* 2009年：《Sideways》，飾演Mina Parker，導演賽林•葛拉克（Cellin Gluck）
* 2009年：《Assault Girls》，飾演Lucifer，導演押井守
* 2010年：《上海》，導演：麥克哈夫斯強
* 2010年：《挪威嘅森林》，飾演直子，導演陳英雄
* 2010年：《諜海風雲》，飾演純子
* 2011年：《怪奇森林》，飾演Rinko Kikuchi
* 2012年：《浪人47 47》，飾演 Mizuki
* 2013年：《悍戰太平洋》，飾演森真子

### 電視連續劇

| 播放年份 | 播放電視台 | 作品名稱 | 飾演角色 |
| --- | --- | --- | --- |
| 1999年 | 朝日電視台 | 只有可愛唔得嗎? | 島田亞希 |
| 2001年 | 關西電視台 | 花村大介 | OL（客串演出） |
| NHK | NHK晨間小說連續劇 水姑娘 | 村山麻衣子 |
|  | バカヤロー! スペシャル2（原題） |  |
| 2002年 | 日本電視台 | 私家偵探濱麥克 |  |
| 2003年 |  | 愛同資本主義 |  |
|  | 宇宙に一番近い場所（原題） |  |
| 2005年 | 日本電視台 | 理由 |  |
| 2009年 | 富士電視台 | 詐欺遊戲2 | 葛城涼 |

出面網頁
----

|  |  |
| --- | --- |
|  | 維基同享有多媒體嘅嘢：**Rinko Kikuchi** |

* Rinko Kikuchi喺互聯網電影資料庫嘅資料（英文） （英文）
| How to read a taxoboxHow to read a taxobox**老人葵** |
| --- |
|  |
|
| **物種分類** |
| 

|
|  |
|
|
| 界 | 植物界Plantae |
|
|
|
|
|
|
|
|
|
|
|
| （未分級） | 單子葉植物 Monocots |
|
|
|
|
| （未分級） | 鴨蹠草類 Commelinids |
|
|
| 目 | 棕櫚目 Arecales |
|
|
|
|
|
|
|
|
| 科 | 棕櫚科 Arecaceae |
| 亞科 | 貝葉棕亞科 Coryphoideae |
|
|
|
|
| 屬 | 絲葵屬 Washingtonia |
|
|
|
|
|
|
|
| 種 | **老人葵 *W. filifera*** |
|

 |
|
| 二元學名 |
| ***Washingtonia filifera***(Lindl.) H.Wendl. |
|
|
|
| 老人葵嘅原產地老人葵嘅原產地 |
|
|
|
|
|
|
|
|
|
|
|

**老人葵**（粵拼：lou5 jan4 kwai4；學名：*Washingtonia filifera*），又叫**華盛頓棕櫚**waa4 sing6 deon6 zung1 leoi4\*5、**華盛頓椰子**waa4 sing6 deon6 je4 zi2、**華棕**（waa4 zung1）、**絲葵**（si1 kwai4）、**加州蒲葵**（gaa1 zau1 pou4 kwai4），係棕櫚科絲葵屬嘅常綠喬木，原產美國加州南邊，而家喺美國加州同亞利桑那州、墨西哥北邊近下加利福尼亞半島、中國嘅兩廣、海南、香港、澳門、福建同臺灣南邊、南亞嘅熱帶地區、西亞同北非嘅沙漠邊都可以搵到。

樣
-

樹一般超過25m高，樹幹超直但基部唔膨大，近基部直徑大概75～105cm；頂部比較幼，俾好多黕落嚟啲枯葉擋住，有明顯嘅豎向裂紋同冇咁明顯嘅環形葉痕；葉基冇固定樣且超密集，樣好似手掌噉，但比較大，一般黃綠到灰綠色，直徑大概1.8m；花一般生喺葉杈，長2.8～3.5m，花萼好似個管道鐘噉，花蕾好似披針噉。每年7月開花；果係光黑色嘅橢圓形，長大概95絲米。籽好似個蛋噉，兩邊圓，長大概7毫米，直徑大概5毫米。

適應環境
----

植株好禁kam1熱同凍，喺50℃嘅熱辣辣同-12℃嘅凍冰冰天氣都可以生得，甚至有好大嘅抗風能力。

用途
--

植物可以做庭院植物同行道樹。

相
-

連出去
---

|  |  |
| --- | --- |
|  | 維基物種有資料講：***老人葵*** |

|  |  |
| --- | --- |
|  | 維基同享有多媒體嘅嘢：**老人葵** |

* 华棕（老人葵） 中国商品网
* 丝葵 Washingtonia filifera (Lind. ex Andre) H. Wendl. 中国植物物种信息数据库
* 华盛顿椰子 Washingtonia filifera Lind. ex Audre Wendl..  台湾中央研究院生物多样性研究中心
* 華盛頓椰子 認識植物
* 丝葵 Washingtonia filifera (Lind. ex Andre) H. Wendl.  中国植物志
清平飯店嘅上九路分店舊址。大字招牌一直保存到而家。
 **清平飯店**（粵拼：cing¹ ping⁴ faan⁶ dim³）
係中國廣州市西關區一間已經執徂笠嘅著名飯店，總店店址喺荔灣區清平路171號，執笠之前最出名嘅菜式係有「廣州第一鷄」之稱嘅「清平鷄」就喺呢度出。

史
-

喺1964年，清平飯店正式開業。到咗1981年初期，間飯店從平房改成三層樓嘅酒樓。喺呢間酒樓開業到佢重新裝修嗰陣，「清平鷄」呢碟餸喺廣州入面出嗮名，因為平均每日可以賣到百幾隻咁滯。喺1987年重變咗係註冊商標；甚至喺1988年同1993年，攞埋國家商業部金鼎獎同廣東省十大名鷄嘅稱號返嚟。不過間嘢喺2002年就唔好彩，執咗笠。

2004年陣，一啲原清平飯店嘅候鑊同企堂等喺同係老清平嘅文哥召集下，喺寶華路旋源橋開設咗**文記壹心雞餐廳**，用返清平雞啲配方，整壹心雞傳承出品。而杉木欄路嘅友聯菜館，據稱亦有一脈相承嘅清平雞。候鑊嘅江志明，做過原清平飯店大師傅王源嘅首任徒弟。

參考
--

1. 1 2  《廣州第一鷄——清平鷄》 互聯網檔案館嘅歸檔，歸檔日期2013年6月3號，. 廣東文化網轉載廣州本土網，2011-12-27
2. 1 2  清平鸡\_荔湾区特产清平鸡专题 博雅特产网
3. ↑  清平酒店倒闭了 "清平鸡"还传承着 互聯網檔案館嘅歸檔，歸檔日期2018年4月14號，. 新快报 2015-03-06
4. ↑  清平鸡 九爷鸡 粤式美味何处寻？ 互聯網檔案館嘅歸檔，歸檔日期2019年5月26號，. 广州日报 2017-01-30
海珠濕地公園嘅正門牌坊
 **海珠濕地公園**（粵拼：hoi2 zyu1 sap1 dei6 gung1 jyun4\*2）
，簡稱**海珠濕地**，第個名係**萬畝果園**（maan6 mau5 gwo2 jyun4），係中國廣東廣州一公園兼自然保護區，喺海珠區東邊嘅石榴崗，差唔多去到土華嗰邊（近而家嘅廣州新中軸線）嗰度，北邊靠住新滘中路；南邊靠住石榴崗涌；東南邊靠住京港澳高速嘅華南快速幹線嗰度，西邊同海珠湖隔住江海大道。呢間公園成日俾人讚話係「廣州嘅綠心」，入面嘅869公頃區域嘅核心區係廣東海珠國家濕地公園嘅試點建設範圍，佢將會成為全中華大城市入面，最大最靚嘅城央國家濕地公園。呢間公園喺2012年10月1號正式開畀出面嘅遊客入去玩。

由於公園嘅試營運模式日趨成熟同設施進一步完善咗，所以公園管理方喺2015年11月14號宣佈2015年12月1～31號閉園，重喺2016年1月1號開始搞收費。

2017年1月23號，園區列入咗2016年中國人居環境範例獎，成為廣州市第四個升級成國家獎嘅項。後嚟喺同年12月初因為考慮到公園有部份遊客啲質素太差（例如破壞花草樹木或亂掟垃圾）而宣佈喺同年12月19～21號呢三日停止對外服務。

面積
--

呢間公園嘅總面積有差唔多1100ha，其中入面嘅869公頃區域嘅核心區係廣東海珠國家濕地公園嘅試點建設範圍。而入面包括咗59.7公頃嘅城市内湖濕地，214.6公頃嘅河涌濕地同埋202.3公頃嘅涌溝——半自然果林鑲嵌復合濕地。而濕地率方面，可以去到間公園嘅54.8%。

主要嘅景區同建築
--------

綠心湖花溪友誼林果香橋花橋
### 濕地廣場

濕地廣場有8800㎡大，佢有成個廣州市冚唪唥嘅同類牌坊入面，最高嘅濕地牌坊響度嘅同時，重有嶺南園林風格嘅綠影長廊、鑊耳式建築風格嘅客服中心等建築整成嘅通透式廣場。嗰度有雕花飛簷同埋飛閣流丹嘅綠影長廊、同好高嘅鑊耳山墻、好古老嘅趟櫳門、比較靚嘅滿洲窗夾埋一齊搞出咗比較靚嘅嶺南建築特色。

### 濕地牌坊

濕地牌坊係廣州市冚唪唥嘅同類牌坊入面，最高嘅濕地牌坊。有28.3m闊，23.8m高。而建築方面係用咗石雕同埋比較精細嘅木料斗拱、灰色塑料裝飾嘅屋脊同埋兩邊有嶺南特色嘅魚形鴟嘴嘅建築，搞成一個幾有傳統特色嘅四柱三間廡式三樓嘅結構牌坊，而牌坊嗰度重有梅蘭竹菊嘅圖案同埋「雙龍戲珠」、「漁樵耕讀」、「三陽啟泰」、「碩果纍纍」同「嶺南佳果」嘅石雕，唔單止體驗咗嶺南建築嘅精細同得意嘅嘢，甚至重show咗海珠濕地嘅農耕文化歷史同嶺南佳果嘅主產地特色。

### 綠心湖

海珠濕地入面嘅綠心湖算係間公園嘅其中一個最大特色，佢有6000㎡咁大，而且佢啲湖水同河涌啲水有連埋一齊，靠自然潮汐嚟補水，而水質方面清到可以見底，而且重冇乜浪噉。喺湖嘅中心重種咗成年都開花嘅美人蕉同再力花、同埋有淨化水質嘅卅幾樖水生植物。湖入面重有魚蝦貝螺都喺埋度而搞出一片幾有生機同芳華嘅嘢，而湖嘅兩邊重整咗雙向親水人行棧道嚟畀啲人近距離睇湖入面啲植物同水底嘅嘢。喺個湖嗰度重可以睇到中國第一高塔——廣州塔嘅靚景。

### 花溪

花溪有650m長，入面有好多樹木同埋雀仔叫、好響嘅水流聲喺埋一齊。入面種咗成60幾樖植物，主要係開花植物同常綠植物夾埋一齊嚟種。

### 友誼林

喺2012年11月17號嘅廣州國際城市創新獎嘅友誼林植樹活動就喺呢度辦過，入面有56個國家嘅153個城市嚟參加咗呢項參評。喺呢度重見證咗廣州國際城市創新獎嘅誕生。

### 福壽果廊

福壽果廊嘅棧道有成300m長，入面種咗好多荔枝、龍眼、黃皮呢啲嶺南佳果響度。呢條果廊入面重畫咗成千個帶有「福」、「祿」、「壽」呢啲噉嘅字。而呢三個字啫係話「唔使求第幾，凈係求平安。」噉解。

### 果香橋

果香橋係通去好多結咗果嘅花果島，喺橋頂度未落到島入面就聞到果香。

### 果漪橋

果漪橋嘅橋底嗰度有條好清嘅水行過，入面有好多魚喺嗰度游，加上島上面嘅果林啲影show嗮喺水流入面，搞到啲果跟住啲波浪嚟喐。

### 花橋

白雪雪嘅拉索牽引橋跨過龍潭涌，唔理佢喺橋頂定橋底都係有好多花響度，而且一年四季都有，咁啱就係「廣州——靚嘅花城」嘅縮影。

飛同開放時間
------

2015年11月30號或之前，公園係免費開放。但2016年1月1號重新開放之後，公園從免費變成優惠收費期。期間入場要￥20／人。從2017年1月1號開始實行正式收費。

### 飛

個人
* 每位￥50。
* 身高≤1.2m嘅細路／歲數≥65嘅老坑（要有廣州嘅老人證或中國大陸身份證）／現役或榮譽軍人（要有軍官證或榮譽證）／殘疾人（要有殘疾證）：免費
* 港澳入境遊客一定要帶《港澳居民來往內地通行證》。
* 臺灣入境遊客一定要帶《臺灣居民來往大陸通行證》。
* 國際旅客一定要帶護照。
* 公園遊客唔可以同時享有入場優惠同網站訂票優惠。

團隊
* 家庭套票：￥100（要至少有兩位大人同一位細路）。
* 普通團：￥50（團隊至少要≥10人）。

### 開放時間

09:00—17:00，逢禮拜一閉園（除節假日外）。

附近嘅交通
-----

* 巴士：
龍潭村牌坊站、新滘中路(龍潭)站

註
-

1. ↑  〈想免费游玩海珠湿地公园的市民抓紧啦！12月闭园，明年起门票50元〉. 《廣州日報》. 大洋网. 2015-11-14. 原著喺2016-03-04歸檔. 喺2015-12-01搵到.
2. ↑  〈海珠湿地公园获中国人居环境范例奖〉. 《信息时报》. 2017-01-24.`{{cite news}}`: CS1 maint: url-status (link)
3. ↑  〈不文明游客"玩殘"海珠濕地 園區今起關閉三天修復生態〉. 《新快报》. 金羊网. 2017-12-19.`{{cite news}}`: CS1 maint: url-status (link)
4. ↑  海珠湿地公园重新开放 办活动吸引市民 互聯網檔案館嘅歸檔，歸檔日期2020年3月28號，. 南方网 （2016-01-03）
5. 1 2  〈海珠濕地嘅收費價目表〉. 原著喺2016年6月23號歸檔. 喺2017年1月24號搵到.

攷
-

|  |  |
| --- | --- |
|  | 維基同享有多媒體嘅嘢：**Haizhu Wetland** |

* 【一园尽收水乡美】 - 广州海珠湿地公园  蚂蜂窝
* 广州海珠湿地公园在哪？怎么去海珠湿地公园 广州本地宝
**美國國家安全局**（英文：National Security Agency，縮寫**NSA**）係美國規模最大嘅情報機關，響海外嘅活躍度僅次於中央情報局。除咗直屬上級機關美國國防部同埋總統之外，其他部門對佢內部嘅連作一無所知，就連CIA對呢個部門嘅內部連作都係知啲唔知啲，所以佢畀其他部門起咗個花名叫「No Such Agency」（意思即係**冇呢個部門**）。

歷史
--

國家安全局嘅歷史可以追朔到響1917年成立嘅**軍情八處**（MI一8），由當時全美國最犀利嘅解碼專家赫伯特·阿德利成立。後嚟響1949年，參謀長聯席會議通過咗國防部嘅提議，由**軍隊安全局**（Armed Forces Security Agency，AFSA）取代軍情八處，不過當時佢其實冇咩嘢權力。響1951年中情局局長同美國國家安全委員會提議，起一個多方面嘅情報機關，意見畀委員會同意。於是響1952年，委員會出咗一份報告，提議將軍隊安全局轉型同埋擴大佢嘅權力。響同年六月，當時美國總統杜魯門簽咗文件，劃定咗軍隊安全局轉型後嘅權力，仲響同年四月正式成立，叫國家安全局，取代軍隊安全局。

主要工作
----

國家安全局嘅主要工作除咗係海外情報收集同分析、政治保衛美國政府之外，仲會破解其他國家情報組織嘅密碼，同埋監聽國內外嘅公司、軍隊同外交部，對於美國外交部同美國軍隊嘅內部運作係仲清楚過CIA。此外，佢仲係世界上請最多數學科博士同電腦專家嘅情報組織，解碼能力都係世界一流。
秋楓峒村
**秋楓峒**，亦叫**秋楓**，屬廣州市從化區太平鎮秋楓行政村管，佔地10km²。秋楓峒喺北宋開村，清代屬從化縣馬村堡。世居村民姓鍾。2014年定為廣州市傳統村落。

佈局
--

秋楓峒前水後山，坐東朝西，典型梳式佈局。中心係酉四祖祠同酉七祖祠，週邊係民居。民居順山勢而起，座向一致，錯落有序。村面建築唔係平列式，酉四祖祠一路建築向前突出，民居逐漸升高。秋楓峒嘅主巷係忠安里、長安里、仁和里，街巷地面鋪石春。由於地面縱橫高低唔同，村民喺規則佈局之中特登開一條南北向嘅巷仔。中心祠堂係硬山頂，民居起成懸山頂來遮雨。民居係磚、木、石結構，多數三間兩廊佈局，亦有幾間係五間兩廊嘅大宅，正廳前櫺格通花落地罩。外圍有村牆，其中村面一段係花崗岩牆腳。南北有兩個門樓。村面水塘長堤連去石路。

村史
--

北宋後期，防禦使鍾軾嘅四世孫鍾隆信由龍騰里（而家太平鎮屈洞村）搬來呢邊。相傳開村初期，巫師相信秋風能夠消滅山妖，於是起「秋風」做村名，後尾將「風」改成「楓」。清代屬從化縣馬村堡，1960年代屬從化縣秋風大隊，後來改屬從化區太平鎮秋楓行政村。而家秋楓峒鍾氏族人有兩干幾，舊村村民搬去村外圍起新屋住。

古蹟
--

| 名 | 始建年份 | 地址 | 現況 |
| --- | --- | --- | --- |
| 秋楓村圍 | 待考 | 忠安里前 | 尚存 |
| 忠安樓 | 待考 | 忠安里 | 尚存 |
| 酉四祖祠 | 明末 | 忠安里 | 尚存，從化市登記保護文物單位 |
| 酉七祖祠 | 明末 | 忠心里左 | 尚存，從化市登記保護文物單位 |
| 子記書舍 | 清 | 忠心里右 | 尚存 |
| 傳統民居 | 南宋至清 | 村入邊 | 尚存 |
|

交通
--

* 巴士：
	+ 秋風路口站：351路

攷
-

1. 1 2  陳輝璧. 〈卷一 輿地志〉. 《(康熙) 從化縣志》.
2. 1 2  陳建華 等, 編 (2008). 《廣州市文物普查匯編 從化市卷》. 廣州: 廣州出版社. p. 274. ISBN 978-7-80731-556-8.
大埔公園仔地圖
**公園仔**係大埔一地，亦係公園，喺太和市東面，由大和市擴展出來。家係下大埔墟一帶，最繁盛地方。東面係運頭角，西面係太和市，北面係六鄉樓，南面係泮涌。

公園仔正中央，真係有個公園，官名**大明里廣場**，人稱公園仔。而公園周圍嘅樓，歸入公園仔。因爲公園匯合四里，所以又叫**四里公園**。

地
-

公園仔笪地，約莫方形，有四條街圍住，卽係北面廣福道，南面鄉事會街，東面運頭街，西面寶鄉街。正中央有大明里廣場，四方形。方邊伸出四里，北向叫**廣福里**，通廣福道。南向**大光里**，出鄉事會街。東向**大明里**，去運頭街。西向**大榮里**，通寶鄉街。四里只行人，唔通車。

四里間開公園仔一地，分四份，中間各有一坊。東北有**廣福坊**。東南有**運頭坊**。西南有**鄉事會坊**。西北有**寶鄉坊**。坊名代表通出邊條街，唯獨廣福坊開口喺運頭街。

呢帶多係唐樓，無電梯。地面街舖林立，有唔少食肆。所以好旺。

大光里可謂街市，買餸爲主。大榮里曾有戲院，叫**寶華戲院**。

四坊都有泊車位，而寶鄉坊有紅色小巴，去上水。

公園
--

未翻新嘅大明里廣場
大明里廣場，英字**Tai Ming Lane Square**，就係公園仔，就係街坊聚集之處。公園仔樹木高矗，鴿鳥流連，燕雀徘徊。

二零零六年，康樂及文化事務署同規劃署，翻新公園同四里，香港房屋協會以**唐坊•明里**為主題，四里口起牌樓，廣場四角鋪設特色地磚，大明里廣場加特色街燈、舞台布景板、公園照壁、垃圾筒、長櫈同遊客資訊亭

間中有公開活動，在此舉辦。

史
-

公園仔一帶，遠古係海來嘅，涌水積沙成灘，後成地。後尾開墾成田。運頭角同大和市間，一直係田。到咗二十世紀六十年代，呢帶開始起樓，劃成家下咁樣。

舊時公園仔有好多小販，家下少見。

里
-

大光里成條街市咁，日頭人頭擁擁，肩摩踵接
* **廣福里**，英字**Kwong Fuk Lane**。
* **大光里**，英字**Tai Kwong Lane**。
* **大明里**，英字**Tai Ming Lane**。
* **大榮里**，英字**Tai Wing Lane**。

坊
-

* **廣福坊**，英字**Kwong Fuk Square**。
* **運頭坊**，英字**Wan Tau Square**。
* **鄉事會坊**，英字**Heung Sze Wui Square**。
* **寶鄉坊**，英字**Po Heung Square**。

註
-

1. ↑  〈大埔墟倡建三大主題區〉. 原著喺2020年3月28號歸檔. 喺2012年5月27號搵到.
2. ↑  〈房協：活化舊區 注入活力（PDF格式）〉 (PDF). 原著 (PDF)喺2016年3月4號歸檔. 喺2012年5月27號搵到.

睇埋
--

* 三角地 (大埔)
葡撻
**葡撻**（葡萄牙文：**pastel de nata**，複數形式 **pastéis de nata**），又叫**葡式奶油撻**、**焦糖瑪琪朵蛋撻**、**葡式蛋撻**，係一種小型嘅奶油酥皮餡餅點心，係蛋撻嘅一種，焦黑嘅表面（係糖過度受熱後嘅焦糖）係佢嘅特徵。通常喺葡萄牙同葡萄牙語圈國家或者係有好多葡萄牙移民嘅國家及地區（好似美國、澳門、加拿大、盧森堡同法國）搵到。葡撻嘅葡語名意思係牛油糕點。佢葡語嘅別名叫 pastel de Belém（複數形式為 pastéis de Belém），解「貝倫區嘅糕點」。

歷史
--

### 里斯本發明

里斯本貝倫蛋撻店
一盤葡撻
葡撻最早由19世紀葡萄牙里斯本貝倫區熱羅尼莫斯修道院（*Mosteiro dos Jerónimos*）嘅修女發明，1820年代修道院閂咗。喺1837年開始，啲蛋撻喺世俗餅店*Casa Pastéis de Belém*有得賣，因為店面位於里斯本貝倫區（Belém），嗰度賣嘅蛋撻叫**白冷撻**（*pastéis de Belém*）。今時今日，餅店已經係貝倫區嘅旅遊熱點。

### 澳門改良

1989年，英國人安德魯·史斗（Andrew Stow）將葡撻帶咗嚟澳門，改咗用英國嘅奶黃餡同少咗糖嘅份量之後，就變得好出名，而且做咗澳門好出名嘅小食。1989年安德魯喺路環撻沙街一號開咗間安德魯餅店，係葡撻嘅鼻祖。之後佢嘅分店開到兩岸三地、日本、泰國、菲律賓及韓國，而且跟佢做嘅人都唔少。佢同太太瑪嘉烈1997年離婚之後，太太就用**瑪嘉烈**爾個名喺澳門半島開咗間鋪，後來又同KFC合作出咗套餐。

### 傳入香港同臺灣同引起一時熱潮

1990年代尾，香港嘅葡撻係喺澳門改良之後，由肯德基將佢傳咗入香港，做咗香港喺港式蛋撻之後第二種外國嚟嘅點心。肯德基同時亦將葡撻傳咗去台灣，令到葡撻喺香港同台灣曾經係熱門嘅甜品，好多葡撻專賣店好短時間大量開鋪，連肯德基都趕上爾個熱潮，葡撻一時間變咗熱門商品，甚至一路導致蛋價上揚，雞蛋供不應求，但熱潮亦好快退卻，甚至爾家被視為有好多反式脂肪嘅唔健康食物，好多餅店都唔再賣葡撻。至於肯德基執咗葡撻專門店之後，仲喺舖入面賣葡撻做甜品。由於肯德基成日出新嘅葡撻口味而受到好評，亦都獲得「俾炸雞耽誤嘅葡撻店」嘅稱號。

葡撻之前喺台灣暴起暴跌嘅歷史，由此出咗啲新嘅詞語：「蛋撻效應」、「蛋撻現象」同「蛋撻化」等去形容呢種一時間一窩蜂開鋪而又好快執笠嘅現象。

食用
--

葡撻可以熱食或者凍食。食用嘅時候可以淋肉桂、糖同半生蛋。

參考
--

1. ↑  There's history - and a secret - in every bite （英文）
2. ↑  葡萄牙嘅修道院創造咗唔少用咗蛋黃做材料嘅甜點。當時蛋白用嚟做衫（包括修女袍）漿紗，而酒廠都用蛋白過濾酒類，例如冧酒，所以剩咗好多蛋黃。
**六脈渠**（粵拼：luk6 mak6 keoi4）係一個古老嘅水渠系統，位置喺廣東省城（今廣州市）。渠畀到啲船可以駛入廣州城，兼且有防火同排洪作用。

舊時大致係南北走向，水由北流到南，通過城壕流入珠江。明清兩代，城區東北、西北分別出現咗向東、向西嘅兩條渠道。近代，隨著廣州城區擴展，六脈渠因為日久失修，好多經已淤塞，難以承擔繁重嘅排水任務。中華人民共和國成立後，將啲仲用得嘅渠道改成下水渠。而家六脈渠同玉帶河、西濠都改曬做暗渠，仲係廣州市中心重要嘅排水渠道。

史
-

據考，喺五代時期（907～960）六脈渠就有咗雛形。明洪武三年（1370）三城合一，洪武十三年擴築北城，六脈渠進而完善埋。清順治庚寅年（1650），耿精忠、尚可喜率兵攻入省城嗰陣，下令屠城7日（庚寅之劫）。城中啲街坊為咗逃避殺戮，匿咗入六脈渠內，據計有成六七千人，唔好彩大雨令渠水暴漲，大部分浸死咗。

民國22年（1933）開始到1950年代前，廣州城開闢馬路，將部分六脈渠改成馬路渠，分別有：

* 光孝寺街、詩書街、紙行街嘅右三脈渠
* 擢甲里、竇富巷、西濠街嘅右二脈渠

豪賢街脈渠、法政路脈渠等等都改成石屎馬路幹渠，將原來流入脈渠嘅各條街渠直接駁入大渠。

1952年開始，政府搞城市建設，逐步改造六脈渠，去到1959年尾搞完。變化包括：

* 整新嘅馬路幹渠代替嘅：
	+ 連新路馬路渠代替咗右一脈渠中段；
	+ 應元路馬路渠代替咗左二脈渠北段以及右一脈渠北段
	+ 教育路幹渠代替咗左一脈渠南段
	+ 德宣西路（而今東風西路同盤福路）大渠代替咗左一脈渠北段同右一脈渠北段
	+ 吉祥路馬路渠代替咗左一脈渠中段
	+ 小北路幹渠代替咗左三脈渠東北段
	+ 德宣東天官里（東風中路）大渠代替咗左一脈及右一脈渠東北段。
* 內街下水渠一齊改造嘅：
	+ 雨帽街、蓮花井、周家巷、西華二巷、芒果樹街、桂香街、賢藏街、馬鞍南等等內街下水渠代替咗右一脈嘅南、中、北段；
	+ 長塘街下水道代替咗左二脈渠南段

分佈
--

### 第一脈（左第一脈正渠）

自總督部堂（今越華路）向南流經華寧里、衛邊街（今吉祥路南段）、七塊石、清風橋（華寧里同中山五路之交）、南朝街、學院署、九曜池（都喺而今教育路）至書芳街、仙湖街穿城出南勝里入玉帶河。 

### 第二脈（左第二脈正渠）

由舊城隍廟（文德路北端）後南北分流。南流經長塘街（大塘街之西），由賢思街穿城出玉帶河；北流經司後街、豪賢街同橫向嘅渠匯合。橫向嘅渠源出三元宮，東流經將軍大魚塘（喺大石街北）、丹桂里、天官里（今東風中路東段）出銅關，流入東濠。 

### 第三脈（左第三脈正渠）

自東華里起，南流至貢院（而今中山圖書館），折入東濠，流程短啲。 

### 第四脈（右第一脈正渠）

自巡撫部院（今中央公園）西側起，南流經雨帽街、桂香街、馬鞍街、由孚通街三聖宮前穿城出南勝里，入玉帶河。 

### 第五脈（右第二脈正渠、南濠）

自將軍署（今廣東迎賓館）前玄妙觀左邊分南北流。南流經擢甲里、麻行街，由大水關（古西澳）出城入玉帶河。北流經豆腐巷、官塘街（海珠北路）同西流嘅橫渠相接。橫渠自三元宮前西柵起，西流經西華一巷，由北水關出城，流入西濠。

1796年，南濠成為六脈渠嘅右二脈。

### 第六脈（右第三脈正渠）

自光孝寺前起，南流經紙行街、詩書街，折向西，出小水關，入西濠。
**楊雪盈**（**Clarisse Yeung**，1986年11月14號—），係香港泛民主派政治人物，第六屆灣仔區議會前主席，灣仔大坑選區前任議員，文化組織「香港文化監察」主席，灣仔好日誌、灣仔起步創始成員。

簡歷
--

楊雪盈中學讀九龍文理書院，之後喺香港中文大學藝術系畢業，而家做緊中大專業進修學院文化管理系嘅兼任講師。

2014年雨遮革命期間，楊雪盈同其他藝術工作者發起「雨傘運動視覺文化庫存計劃」，將佔領區嘅藝術品做紀錄同保存。

2015年香港區議會選舉，楊雪盈參選大坑選區，對手係想接棒嘅新民黨王政芝，最終攞到1,398票，贏咗攞1,148票嘅王政芝。雖然佢乘住雨遮革命個勢出選，但係當選之後多次話自己唔係「傘兵」， 因為促使佢參選嘅係東北發展事件，早過雨傘運動。

2016年，有中資地產商想喺大坑道重建一棟舊樓，同城規會申請話想拎埋隔離個綠化帶，用嚟起佢30層高豪宅嘅私家車道，諮詢期喺同年7月15號屆滿，但有居民發現諮詢期都未過，就已經有工程車喺嗰度搭嗮棚開工，重將個綠化帶既部分樹木斬嗮，嚟擺佢自己嘅建築材料。楊雪盈話，「未批先斬」嘅做法唔合理，亦都引來附近居民不滿，怕會立壞先例咁話：「犧牲公眾綠化地方，變為私人地方」，破壞嗮大坑原有綠油油嘅靚景。佢又話，原本棟舊樓有出入口直達銅鑼灣，依家為咗「墊高」住宅而要破壞綠化地帶嚟起私家車道，重將個出入口移到上大坑道70號嘅計劃唔理想，所以聯同南區區議員司馬文發起聯署，收集居民簽名去信反對。同年12月，地產商撤回申請。但喺2017年，地產商將原本份申請改咗幾隻字之後再重新申請，楊雪盈今次夾埋立法會議員鄺俊宇、羅冠聰一齊聯署，繼續收集市民簽名反對。

2019年第6屆香港區議會選舉，楊雪盈繼續响大坑選區尋求冧莊，結果攞到2340票，以907票之差鍊贏對手廖添誠（廖添誠攞到1433票，比四年前嘅王政芝多咗285票），成功連任。之後佢當選做灣仔區議會主席。

2020年6月，佢參與咗香港立法會選舉嘅泛民主派初選。但去到2021年，佢連同另外46名參與或組織初選嘅泛民主派人士被控「串謀顛覆國家政權」罪，主審法官蘇惠德喺3月安排14個鐘馬拉松式聆訊，結果令楊雪盈、梁國雄等四名被告凌晨過後不適送院，其中，楊雪盈因為蘇惠德嘅安排，搞到低血壓、食唔到嘢，要做腦部掃描。之後有部份評論，批評蘇惠德刻意進行馬拉松式聆訊，係濫用司法程序。

2021年9月15號，佢同梁柏堅被裁定2021年香港區議員宣誓入面宣誓無效，即時冇咗區議員席位，而佢留低嘅區議會主席一職，就由黃宏泰繼承。

參考
--

1. ↑  〈2015年香港區議會選舉：候選人楊雪盈簡介〉 (PDF). 原先內容歸檔 (PDF)喺2018年6月13號. 喺2016年10月23號搵到.
2. ↑  〈兼任講師楊雪盈：新思維解決社區問題〉. 原先內容歸檔喺2016年3月5號. 喺2015年11月28號搵到.
3. ↑  〈政治素人楊雪盈：重點非佔領主打地區問題〉. 原先內容歸檔喺2016年2月26號. 喺2016年9月29號搵到.
4. ↑  〈眾新聞 | 戰友熱情減退漸離開 傘後新星楊雪盈：重新振作勿灰心〉. 《眾新聞》 (中文). 原著喺2019-12-24歸檔. 喺2019-12-24搵到.
5. ↑  〈申綠化地建私家車道 地產商未獲批先斬樹〉. 原先內容歸檔喺2017年3月5號. 喺2017年4月13號搵到.
6. ↑  〈中資進駐砍樹起豪宅 楊雪盈斥疑先斬後奏〉. 原先內容歸檔喺2016年10月9號. 喺2017年4月13號搵到.
7. ↑  〈中資大坑建豪宅再闖關 擬霸綠化地帶建車路〉. 原先內容歸檔喺2017年4月15號. 喺2017年4月13號搵到.
8. ↑  〈【47 人案】楊雪盈馬拉松式聆訊後暈倒送院 低血壓、無法進食、要做腦部掃描 | 立場報道 | 立場新聞〉. 《立場新聞 Stand News》 (英文). 原先內容歸檔喺2021-03-03. 喺2021-03-03搵到.
9. ↑  〈47民主派提堂︱大律師批評律政司濫用司法程序 法庭選擇馬拉松式聆訊「唔人道」 ｜ 蘋果日報〉. 《Apple Daily 蘋果日報》 (香港中文). 原著喺2021-03-02歸檔. 喺2021-03-03搵到.

出面網頁
----

* 

* 〈灣仔區議會 - 灣仔區議會議員資料〉 (繁體中文). 灣仔區議會.
* 楊雪盈嘅Facebook頁



|  |  |
| --- | --- |
|  | 呢篇同香港政治人相關係楔位文。歡迎幫維基百科擴寫佢。睇 • 論 • 改 • 歷 |
搵緊鐵路機車嘅第個名嘅話，請睇〈**韶山1型電力機車**〉。

| How to read a taxoboxHow to read a taxobox**芍藥** |
| --- |
| 野生芍藥野生芍藥
重瓣芍藥重瓣芍藥 |
|
| **物種分類** |
| 

|
|  |
| 域(Domain): | 真核域 Eukarya |
|
| 界 | 植物界 Plantae |
|
|
|
|
|
| 門 | 被子植物門 Magnoliophyta |
|
|
|
|
|
|
|
| 綱 | 雙子葉植物綱 Magnoliopsida |
|
|
|
|
|
| 目 | 虎耳草目 Saxifragales |
|
|
|
|
|
|
|
|
| 科 | 芍藥科 Paeoniaceae |
|
|
|
|
|
| 屬 | 芍藥屬 *Paeonia* |
|
|
|
|
|
|
|
| 種 | **芍藥 *P. lactiflora*** |
|

 |
|
| 二元學名 |
| ***Paeonia lactiflora***Pall. |
|
|
|
|
|
|
|
|
|
|
|
|
|
|
| 別名 |
| *Paeonia edulis* Salisb.*Paeonia albiflora* Pall. |

**芍藥**（粵拼：soek3 joek6；學名：*Paeonia lactiflora*），又叫**白芍**、**生白芍**、**炒白芍**、**杭白芍**、**金芍藥**，係芍藥科芍藥屬嘅草本植物，原產中國到西伯利亞西區。以花聞名。可以做藥，分類歸花碗形，有唔同色，白紅紫等等，引入英國時多白花。

舊學名
---

同屬嘅牡丹，大唐以前，都叫芍藥，叫木芍藥，皆因佢樹仔來，花同芍藥好似，不過芍藥草本，牡丹木本，生物上分開兩種，叫*Paeonia suffruticosa*。另有一隻同屬紫斑牡丹，學名*Paeonia rockii*，出自中國甘肅。芍藥花都好多人種，只係唔及牡丹同紫斑牡丹。中國以外，都時時混為一談，如英文都叫peony或者Chinese peony之類 。佢嘅舊學名用過*Paeonia albiflora*同埋*Paeonia edulis*。

其它品種
----

芍藥有野生，亦有人專種。有時會種出花重瓣，如花上有花，連生殖部份，雄蕊甚至䧳蕊，都變異成花瓣，咁嘅花不育，只能種人工培植，種來觀賞。

藥用
--

藥用佢嘅根，因為有白有赤，藥材叫白芍同赤芍。

出面網頁
----

|  |  |
| --- | --- |
|  | 維基同享有多媒體嘅嘢： **Paeonia lactiflora** |

|  |  |
| --- | --- |
|  | 維基物種有資料講：***Paeonia lactiflora*** |

* 芍藥 Shaoyao 藥用植物圖像數據庫 (香港浸會大學中醫藥學院) （白話文）（英文）
* 白芍 Baishao 中藥材圖像數據庫 (香港浸會大學中醫藥學院) （白話文）（英文）
* 赤芍 Chishao 中藥材圖像數據庫 (香港浸會大學中醫藥學院) （白話文）（英文）
* 赤芍 Chi Shao 中藥標本數據庫 (香港浸會大學中醫藥學院) （繁體中文）（英文）
* 白芍 Bai Shao 中藥標本數據庫 (香港浸會大學中醫藥學院) （繁體中文）（英文）
* 丹皮酚 Paeonol 中草藥化學圖像數據庫 (香港浸會大學中醫藥學院) （白話文）（英文）
搵緊前置引擎嘅利蘭泰坦嘅話，請睇〈**利蘭泰坦**〉。

**利蘭泰坦**（代號**B15**）係英國利蘭出嘅一款後置引擎雙層巴士。

生產史
---

利蘭喺1973年開始B15計劃，原意係用一架新雙層巴士去取代旗下嘅三款後置引擎雙層巴士，利蘭Atlantean、丹拿Fleetline同埋Bristol VRT。

B15雙層巴士同當時嘅利蘭National單層巴士一樣係用一體化設計，底架車身都係利蘭自己搞掂晒。呢個設計受到一啲巴士車身製造廠嘅關注，其中亞歷山大車身公司同埋Northern Counties曾經同利蘭傾過授權生產B15嘅事，但都係冇結果，最終Northern Counties同Foden合作出咗一款叫Foden-NC嘅後置引擎雙層巴士（不過只係出咗幾架），而亞歷山大就同艾莎富豪B55出車身。

1974至1977年，利蘭總共出咗5架配旗下Park Royal Vehicles車身嘅B15巴士。之後B15巴士被正名為泰坦（之前有另一款出咗幾十年嘅泰坦），並喺1977年6月投產，並繼續配Park Royal車身。

不過利蘭原訂計劃係喺Park Royal出頭100架泰坦，然後將生產線搬去AEC間廠，結果Park Royal出現工業行動，令利蘭泰坦嘅生產進度被拖慢，第一架量產嘅泰坦去到1978年8月至交到貨。1978年10月利蘭宣佈執咗AEC，而泰坦生產線繼續留喺Park Royal，但情況都冇乜改善，最終利蘭喺1979年10月宣佈執咗Park Royal，之後利蘭泰坦嘅生產進度就快番。Park Royal喺1980年中執笠。之後利蘭決定喺Workington（出利蘭National單層巴士嗰間廠）繼續出利蘭泰坦，而喺Workington出嘅車身就叫利蘭車身。

Park Royal嘅工業行動同埋隨後嘅搬生產線工作延誤咗利蘭泰坦交貨進度，令利蘭損失訂單。最後一架利蘭泰坦喺1984年出。而利蘭泰坦（B15）最終俾利蘭奧林比安取代。

設計
--

利蘭泰坦（B15）嘅一體化設計係類似後置引擎版AEC Routemaster，都係分前後兩個副架（冇完整底盤）同埋鋁合金車身骨架。巴士係用前獨立懸掛同埋U形尾軸，引擎係打橫擺喺車尾，而散熱水箱就擺喺引擎室右上面。

利蘭泰坦樣辦車係用利蘭500系列引擎，但量產巴士係用吉拿6LXB引擎，少部分就用吉拿6LXC或利蘭L11/TL11引擎。而波箱就係利蘭Hydracyclic。

所有利蘭泰坦都係長9.57米。

英國
--

### 倫敦

倫敦運輸局自1978年開始引入利蘭泰坦（B15），一直去到1984年，最終倫敦運輸局入咗1,125架泰坦。倫敦運輸局另外入咗6架二手泰坦。

1994年倫敦巴士完成私有化並分成多間巴士公司，啲利蘭泰坦就被分配到唔同嘅倫敦巴士公司。

倫敦嘅利蘭泰坦自九十年代開始退役，有多架被調去英國其他地方繼續行，最後一架喺2003年6月19號撤出倫敦合約巴士線。

### 倫敦以外

由於利蘭泰坦（B15）嘅一體化設計比起底盤加車身嘅配搭複雜，兼且車身冇得揀，再加上生產出問題，令泰坦唔受英國嘅巴士公司歡迎。

利蘭泰坦初初出嗰時，Greater Manchester PTE接收咗15架泰坦（原訂單係要190架），West Midlands PTE接收咗5架（原訂單係要80架），Reading Transport接收咗兩架。利蘭泰坦改喺Workington出之後，Reading Transport喺1983年接收多10架。

Greater Glasgow PTE同埋Maidstone & District等公司曾經訂過利蘭泰坦，但因為Park Royal嘅工業行動等因素而取消訂單。

香港
--

香港嘅中華巴士曾經訂過兩架Park Royal車身嘅利蘭泰坦（B15），一架係9.57米長客車版，另一架係11米長版本。

其中客車版泰坦喺1980年初投入服務，係唯一一架出口嘅同款巴士，初時主要行南區嘅豪華巴士線，1992年起被列為士啤車，1995年退役。

至於11米長泰坦就受到Park Royal嘅工業行動影響而交唔到貨，最終利蘭改出兩架勝利二型，而11米長泰坦嘅組件就用咗嚟出一架倫敦版泰坦。

參考
--

* Jack, D; (1984). *Leyland Bus Mk2*. The Transport Publishing Company. ISBN 0-903839-67-9
* Jack, Doug; (1994). *Beyond Reality - Leyland Bus - the twilight years*. Venture publications. ISBN 1-898432-02-3

| * 睇
* 傾
* 改
利蘭巴士 |
| --- |
| 1925年–1942年 | Leviathan · Leveret · 獅子 · Lioness · 泰坦 · Titanic · Tiger · Tigress · Badger · Cub · Cheetah · Gnu · Panda |
| 1945年–1993年 | 泰坦 · Tiger（前置引擎） · Olympic · Royal Tiger/Royal Tiger Worldmaster（中置引擎） · Tiger Cub · Olympian（中置引擎） · Lowloader/Atlantean · Leopard · Lion · Royal Tiger Cub · Panther · Panther Cub · National · Fleetline · 泰坦（B15，後置引擎） · Lion（B21） · 勝利二型 · Tiger（B43，中置引擎） · 奧林比安（B45） · Cub · Royal Tiger（B50/B54，後置引擎） · Tiger Cub（Leyland-DAB） · Lynx（B60） · Ranger（B82） · Lion（Leyland-DAB） · Swift |
**蕃坊**係唐、宋時喺廣州、泉州、杭州設嘅外國僑民居留地，多係阿剌伯人同波斯人，設有教長、審判長來管理僑民，又叫**番坊**、**蕃巷**，蕃嘅意思就係外國。

史
-

唐朝嘅時候，中國同西域關係冇咁好，時不時打仗，令陸上絲綢之路式微，於是海路取代陸路成為來華通商嘅重要路線，同時當時航海技術亦發達過從前。呢個時候阿剌伯帝國興起，佢哋重商，而唐朝國家開放，於是從中國到南洋、波斯灣地區形成咗六條定期航線，全部從廣州出發，其中最出名嘅係「通夷海道」，於是首先廣州有外國人居留。喺唐高宗顯慶六年（西元661年），喺廣州設市舶司，總管海路邦交外貿。

因為當時嘅船係帆船，為咗順風順水，行船要睇季風變化，於是外國嘅商人、使節往往要喺中國住幾個月先走得，噉呢段時間內佢哋要食宿、採購，為咗方便管理，亦都出於華夷之辨嘅觀念，政府唔想外國人同唐人混居、驚會擾亂當地，於是喺唐開元二十九年（西元741年）喺廣州城外劃咗笪地畀外國人住，叫做蕃坊，設蕃坊司同蕃長來管理。

此外泉州喺城南設蕃坊，而杭州設喺城東清泰門內。

啲外國僑民保留咗佢哋嘅語言、穿着、生活習慣、宗教信仰，因為多數係來自中東，所以有清真寺同清真市場，泉州嘅聖友寺、廣州嘅懷聖寺都係舊日蕃坊嘅清真寺，其中廣州懷聖寺係中國現存最早嘅清真寺，佢入口石匾寫嘅阿剌伯文意思係「中國第一間清真寺」。

唐代廣州蕃坊有12萬到20萬僑民，後來黃巢起義攻打廣州，由於蕃商有錢，啲人仇富排外，爆發廣州大屠殺，幾乎殺盡20萬僑民。

到宋代蕃坊重新興盛，令蕃坊設有專供外商交易嘅蕃市，以及蕃學（僑民學校）。後來宋元時期定居廣州嘅蕃商成為今日廣州回族嘅祖先。

元代時廣州地位畀泉州取代，蕃坊亦隨之衰弱。

唐代時蕃商中波斯人最有錢，到宋代係阿剌伯，嘉定年間蕃商曾出資修泉州城。

管理
--

裁判上，唐代根據唐律疏議：「諸化外人同類相犯者，各依本俗法，異類相犯者以法律論」，呢個係官方懷柔遠人政策，並非特權；明朝就一概以大明律法論，冇中外之別。蕃坊有蕃長一個，由中國官府從蕃坊居民中挑選一人任命，蕃長嘅衣冠同中國官員一樣。

廣州蕃坊
----

廣州蕃坊呈長方形，以懷聖寺為中心，東到米市路、朝天路，西到人民路，南到當時珠江邊（今日惠福西），北到中山六路。

今日蕃坊範圍內嘅路名都係同當時蕃商相關，有啲名甚至係用阿剌伯話起嘅，後來用漢字記低。

* 光塔路原名大食巷，係大食國（阿剌伯）人聚居地
* 仙鄰巷源自阿剌伯話「中國」嘅音譯，同時因為喺五仙觀隔離而揀字記音。
* 甜水巷源自阿剌伯話」中國山頭」，古時嗰度有個山頭，比如附近有坡山巷、坡山古渡地名。
* 瑪瑙巷，因波斯人經營珍珠瑪瑙而得名
* 擢甲巷源自阿剌伯話「巷仔」
* 海珠中路南段原叫鮮洋街，源自阿剌伯話「送別」，因為當時珠江就喺附近，唐朝要求廣東地方官府一律設宴餞行歸國外商。
* 詩書路係「獅子」嘅諧音，獅子國即係斯里蘭卡。
* 蓬萊北源自清真教喚禮詞「真主至大」嘅音譯。

參攷
--

* 廣州圖書館·廣州史記第九期
* 光塔路：一塔閱千年蕃坊留名痕
* 蕃坊和蕃學
搵緊第二樣意思嘅話，請睇〈**沙圈**〉。
葡京酒店地庫商場有條圓形迴廊，以前有班着得好性感嘅妓女喺道兜兜轉轉，畀嫖客揀嚟幫襯，就好似啲馬喺沙圈入面行嚟行去，於是就俾人冠以**葡京沙圈**（或者**馬圈**）之㖸稱；呢個架步聞名世界，吸引到大把港台同外國游客嚟尋歡或者純粹參觀。雖然其他賭場都有企街妓女，但係佢哋嘅作風低調得多。

史
-

葡京沙圈响1970年代末成形，隨住當地流行艷舞表演而出現，啲流鶯起初以俄羅斯人為主；到咗1980同1990年代，澳門日式夜總會盛行，葡京沙圈妓女變成以北姑為主；上者沒落，桑拿浴室乘勢而起，有揸住工作簽證嘅真假骨妹做雞，喺嗰道揾嫖客；揸住旅遊證件，喺澳門做一樓一鳳嘅私娼，亦大有人在。

响2000年，葡京酒店設立制度管理該處淫業，只准佢哋嘅撈女（縱然都冇職員身分）喺嗰處揾食，並限定呢班人准租焉啲房間；野鷄會被看更趕走。到咗2013年，套制度大改，變得唔止精密，重會主動招募妓女，同收佢哋好多錢，形成咗個不折不扣嘅賣淫集團。

長年以嚟，澳門政府對於黃業，隻眼開隻眼閉，通常只係捉下賣淫者，罰啲錢；若果發現唔係當地人，重會踢走埋添。响2015年1月10號，司警走去拉人𢫏檔，拘捕3個澳門人、2個大陸人同1個香港人而開始羈留，帶走95個大陸同1個越南妓女協助調查，重通知埋大陸相關部門做嘢，葡京沙圈成為歷史，被叫做**舊沙圈**。高天賜推測，呢次行動係中共中央推行反貪腐政策，洗太平地嘅表現。

响2016年3月17號，初級法院判何猷倫、王巧遇、倫國強、麥德才、喬艶艶同潘湛源操縱賣淫罪成立；除王以外，統統視作已完成服刑而放走；只有潘唔係葡京賭場正式職員。中級法院响2019年12月1號，判佢哋6個更多罪名成立，監禁年期大增；何嘅改判罪名為創立並領導犯罪集團罪同58項操縱賣淫罪，王、倫、麥、喬嘅改判罪名為參加犯罪集團罪同58項操縱賣淫罪，潘嘅改判罪名為參加犯罪集團罪同3項操縱賣淫罪；冚唪唥要（再）入冊。

攷
-

1. ↑  〈葡京鶯燕成群 ｜ 蘋果新聞網 ｜ 蘋果日報〉. 《蘋果新聞網》 (臺灣中文). 2004-03-30. 喺2021-07-18搵到.
2. ↑  〈沙圈始於70年代 澳掃黃配合中央反腐〉. 《on.cc東網》 (香港中文). 2015-01-12. 喺2021-07-19搵到.
3. ↑  〈探射燈：濠江娼盛 始於70年代 - 東方日報〉. *orientaldaily.on.cc*. 喺2021-07-19搵到.
4. ↑  〈前總經理撑何猷倫 沙圈運作免群鶯亂舞〉. *www.bastillepost.com*. 2016-02-24. 喺2021-07-20搵到.
5. ↑  〈15萬「入閘」妓女5級制 葡京沙圈運作揭秘 - 樂在澳門 - 澳門快訊〉. 《東周網【東周刊官方網站】Eastweek.com.hk》 (臺灣中文). 喺2022-05-18搵到.
6. ↑  〈探射燈：嫖妓不違法 賣淫僅罰款 - 東方日報〉. *orientaldaily.on.cc*. 喺2021-07-19搵到.
7. ↑  〈涉操控葡京沙圈賣淫集團 何鴻燊姪被捕〉. 《on.cc東網》 (香港中文). 2015-01-12. 喺2021-07-19搵到.
8. ↑  〈澳門消息：葡京高層涉包庇「沙圈」妓女被捕〉. 《on.cc東網》 (香港中文). 2015-01-11. 喺2021-07-20搵到.
9. ↑  〈澳門的「沙圈」，只能在博物館裡重溫 | 輔仁文誌〉. *www.vjmedia.com.hk*. 原著喺2021-07-22歸檔. 喺2021-07-22搵到.
10. ↑  〈探射燈：中央整頓澳門淫業大清洗 - 東方日報〉. *orientaldaily.on.cc*. 喺2021-07-19搵到.
11. ↑  〈何猷倫僅1項操控賣淫罪成立 市民︰澳門是犯罪天堂〉. 《論盡媒體 AllAboutMacau Media》. 2016-03-17. 喺2021-07-22搵到.
12. ↑  力報. 〈沙圈案改判 檢方上訴得直 何猷倫改囚八年〉. 《力報》. 喺2021-07-18搵到.
| How to read a taxoboxHow to read a taxobox**葛量洪茶** |
| --- |
| 葛量洪茶嘅花葛量洪茶嘅花 |
| 瀕危指標 |
| 瀕危 (EN) |
| **物種分類** |
| 

|
|  |
| 域(Domain): | 真核域 Eukarya |
|
| 界 | 植物界 Plantae |
|
|
|
|
|
| 門 | 被子植物門 Magnoliophyta |
|
|
|
|
|
|
|
| 綱 | 雙子葉植物綱 Magnoliopsida |
|
|
|
|
|
| 目 | 杜鵑花目 Ericales |
|
|
|
|
|
|
|
|
| 科 | 山茶科 Theaceae |
|
|
|
|
|
| 屬 | 山茶屬 Camellia |
|
|
|
|
|
|
|
| 種 | **葛量洪茶 *C. granthamiana***  |
|

 |
|
| 二元學名 |
| **Camellia granthamiana** |
|
|
|
|
|
|
|
|
|
|
|
|
|
|
|

**葛量洪茶**（粵拼：got3 loeng6 hung4 caa4，學名：*Camellia granthamiana*），又叫**大苞山茶**（daai6 baau1 saan1 caa4），係山茶科山茶屬嘅常綠喬木仔，原產地喺香港。而家喺香港嘅大帽山、馬鞍山，廣東等地先至搵到。佢喺香港被列為瀕危植物，喺廣東亦被列入《廣東省珍稀瀕危植物圖譜》。

名同史
---

葛量洪茶1955年喺香港大帽山上面俾人發現，而個名就出自嗰時香港總督——葛量洪。

形態
--

葛量洪茶一般有8米高。葉係橢圓形嘅冇毛革質品種，上尖下圓，邊有細鋸齒；葉柄一般8~12mm長。而花一般大又白兼冇柄；苞片同萼片係圓形，有8嚿花瓣；子房有毛，花柱一般2cm長；中間有好多金黃色嘅花蕊；花期係每年3~4月。而佢嘅果好似個波噉，有3到4個室。

有關嘅書
----

* 张宏达，1991：广东植物志2：127　广东科技出版社
* 张宏达，1998：中国植物志49(3): 6　图版1：1-2　科学出版社
* 闵天禄，2000：世界山茶属的研究 223-224　图版44：4-6　云南科技出版社

出面網頁
----

* 大苞山茶/葛量洪茶 rthk.hk 香港電台網站
* 葛量洪茶 中文百科在線
* 大苞山茶 樹木谷
* 探遊綠港島：大潭、茶花與自然美 長春通訊
**根德公爵愛德華王子**（英文：Prince Edward, Duke of Kent，1935年10月9號—），全名**愛德華·佐治·尼古拉斯·保羅·柏德烈**（Edward George Nicholas Paul Patrick），係英國王室成員，現任根德公爵。

簡歷
--

愛德華王子響2014年
愛德華1935年響倫敦保爾格夫廣場3號出世，係根德公爵佐治王子同希臘郡主瑪里娜嘅第一個細路。佢之後仲有一個妹一個細佬：歐志偉爵士夫人雅麗珊郡主，同根德米高王子。佢同時亦係英王佐治五世個孫，英女王伊利沙伯二世個堂細佬。

佢分別到伊頓公學同Le Rosey讀書，之後佢到桑赫斯特皇家軍事學院。

1942年8月25號，老豆佐治王子因為飛機失事死咗，終年39歲。當時只有六歲嘅愛德華，就繼承老豆生前嘅爵位，做咗根德公爵、聖安德魯斯伯爵同埋唐柏德烈男爵。所以自細愛德華就有代表王室出席公開活動：佢曾經出席二伯佐治六世嘅葬禮，同堂家姐伊利沙伯二世嘅加冕禮。

1955年，佢以陸軍少尉嘅身份，畢業於桑赫斯特皇家軍事學院。佢響1961年升做陸軍上尉。1962年至1963年，佢曾經畀人派去香港。1970年，佢畀人派去駐守塞浦路斯英屬基地區。1973年升為中校。最終響1976年退役。後嚟佢畀人冊封做陸軍元帥。

佢響1959年做咗英國上議院議員。佢曾經出任全英草地網球同埋門球俱樂部（溫布頓網球錦標賽）總裁，另外佢亦活躍於多個方面。佢曾經係英國國際貿易委員會副主席，後嚟由堂侄安德魯接手。

屋企
--

愛德華同老婆嘉芙蓮，2013年
1961年6月8號，佢響約克座堂同貴族嘉芙蓮·和斯利結婚；嘉芙蓮係第四代從男爵威廉·和斯利個女。佢哋有四個仔女：

* 聖安德魯斯伯爵佐治（1962年6月26號響白金漢郡柯品斯別墅出世，爵位繼承人）
* 凱倫·泰勒女勳爵（1964年4月28號響白金漢郡柯品斯別墅出世）
* 尼古拉斯·溫莎勳爵（1970年7月25號響國王學院醫院出世）
* 柏德烈·溫莎勳爵（1977年10月5號，死產）

老婆嘉芙蓮係《1701年皇位繼承法》通過以嚟，第一位由聖公宗轉信天主教嘅英國王室成員。另外，因為細仔柏德烈嘅死，令到老婆嚴重抑鬱。

依家兩公婆住響肯星頓宮。

榮譽
--

* 英國 最高貴嘅嘉德勳章騎士 (Royal Knight of the Order of the Garter)
* 英國 伊利沙白二世加冕勳章
* 英國 皇家維多利亞勳章
* 英國 英女王伊利沙伯二世金禧勳章
* 英國 英女王伊利沙伯二世白金禧年勳章
* 英國 聖米迦勒及聖佐治勳章

#### 其他榮譽

* 塞拉利昂 獅子山獨立勳章（英文：Sierra Leone Independence Medal） (Sierra Leone Independence Medal)
* 利比利亞共和國 非洲之星勳章（英文：Order of the Star of Africa）大十字級 (Grand Cross of the Order of the Star of Africa)
* 聯合國 聯合國勳章
* 瑞典 查理十三世勳章
* 希臘 聖佐治及康士坦丁勳章
* 挪威 聖奧拉夫勳章

|  |  |
| --- | --- |
|  | 呢篇同英國人相關係楔位文。歡迎幫維基百科擴寫佢。睇 • 論 • 改 • 歷 |
街舞
**街舞**（粵拼：gaai1 mou5；英文：**street dance**）起源於美國，基於唔同嘅街頭文化或音樂風格而產生嘅多種唔同種類舞蹈嘅統稱，最早嘅街舞舞種係locking，起源於20世紀六十年代。

街舞動作由各種走、跑、跳組合而成，並通過頭、頸、肩、上肢、軀幹等關節嘅屈伸、轉動、繞環、擺振、波浪形扭動等連貫組合而成，每個動作都有特定嘅健身效果，既注意到上肢同下肢、腹部同背部、頭部同軀幹動作嘅協調，又注意到組成各環節各部分獨立運動。

歷史
--

最早嘅街舞同紐約黑人區嘅嘻哈同Hip hop音樂息息相關，Hip hop街舞喺演唱嗰陣經常利用身體做出一啲大幅度嘅動作，呢啲動作逐漸傳開並形成咗一啲約定俗成嘅定勢。然後呢啲動作逐漸發展成為最初嘅街舞：霹靂舞。一種觀點認為，breaking呢個詞來源於一班歌手總係喺歌曲暫停嘅時進行表演。自始之後，滑步（機器舞嘅雛形）、瑣舞等亦逐漸加入到原有嘅街舞風格之中。呢個時期嘅街舞風格被人稱為舊學院，佢哋需要比較高嘅技巧。90年代之後，又發展出一種新嘅舞蹈類型：嘻哈舞，同原有嘅街舞相比，呢隻舞幅度較細，更加注重同音樂節奏嘅配合。不過呢種舞蹈間中亦會參雜一啲瑣舞、機器舞嘅內容，隨住舞嘅發展又逐漸分裂出電流等新風格。

街舞分類
----

霹靂舞（Breaking）
又叫地板舞，屬於力量要求較高嘅舞種，通常有以單手撐地、頭頂地等高難度好似體操噉嘅動作。霹靂舞係嘻哈文化嘅四大元素之一，其他三大元素係 MC（rapping），DJ 同塗鴉。

震感舞（Popping）
以前叫機械舞，而叫震感舞，特點係表演者故意做出肢體僵硬嘅形態，模仿機械人嘅樣做動作。一般震感舞包括膊頭、頸部、胸部、背部、手臂、腿部等嘅肌肉透過快速收縮，進而達到震動嘅效果，配合音樂舞動。經常會融入Waving（電流）、Robot（機械）、boogaloo、King TUT（埃及手）等風格，係一種綜合性極強嘅舞蹈。

嘻哈舞（Hip-hop）
嚟自美國紐約嘅嘻哈舞蹈。舞姿自由靈動，張揚青春個性。又稱分為饒舌（Rapping）、打碟（DJing）、塗鴉（Graffiti）、街舞（Breaking）Hip-Hop。

爵士舞（Jazz）
係由非洲黑奴帶到美國嘅舞蹈，因此佢嘅舞姿類似非洲人嘅性格一樣，原始、熱情、奔放。到咗美國之後，吸收咗芭蕾舞、現代舞、街舞、拉丁舞嘅元素同技巧，要表達嘅係火辣辣、熱情嘅風情，送胯、扭腰、身體呈波浪形扭動。

鎖舞（Locking）
大概喺70年代位於洛杉磯嘅一間夜總會裏面Don Campbell發明咗呢種即興發揮嘅獨特舞步。身體做出一啲好快嘅動作，然後喺某一個動作嘅時候突然停低，最主要嘅關鍵在於手部旋轉同定住。鎖舞係種非常強調乾淨俐落嘅舞蹈，因為舞蹈中鎖嘅手勢，同突然定格嘅舞感類似鎖嘅功用，所以稱為鎖舞。

狂派舞（Krump）
係一種嘻哈文化同情緒緊密相結合嘅舞蹈，起源於南中央洛杉磯非洲裔美國人社區，通常以鬥舞嘅形式出現。

參考
--

1. ↑  〈街舞文化起源及發展〉. 原著喺2020年7月3號歸檔. 喺2020年7月3號搵到.

| * 睇
* 傾
* 改
跳舞 |
| --- |
| 舞曲 · 舞蹈理論 · 舞蹈科學 |
| 基本概念 | 
* 節奏（拍子 · 拍子記號）
* 音樂
* Dancer
* 舞蹈室
* 舞廳
* 舞會
* 排舞（舞譜 · 序列舞）

 |  |
| 技巧 | 

|  |  |
| --- | --- |
| 　　舞步 | 
* 基本步
* 旋轉舞步
* En pointe
* 盒舞步
* 太空舞

 |
| 
* 芭蕾舞技巧
* 外開
* 定點法
* 步法
* Tempo rubato
* 帶領同跟隨
* 即興跳舞

 |

 |
| 按人數分 | 
* 獨舞
* 拍檔舞（封閉位 · 開放位）
* 群舞（圓形舞 · 行列舞 · 直線舞 · 方塊舞）

 |
| 按用途分 | 
* 音樂廳舞蹈
* 參與舞蹈
* 跳舞比賽
* 街舞
* 神聖舞
* 入神舞
* 戰舞

 |
| 按文化分 | 
* 中國舞
* 日本舞
* 印度舞（英文：Dance in India）
* 歐洲舞（英文：European dances）（巴洛克舞蹈）
* 拉丁舞
* 非洲舞（英文：African dance）

 |
| 土風舞 | 
* 肚皮舞
* 婆羅多舞
* 舞龍
* 舞獅（醒獅）
* Mazurka
* 鬥牛舞
* 草裙舞
* 佛蘭明歌
* 普卡

 |
| 現代舞種 | 

|  |  |
| --- | --- |
| 　表演舞 | 
* 芭蕾舞
* 踢躂舞
* 特技舞
* 爵士舞
* 扭腰舞
* 霹靂舞
* Hip hop 舞
* 現代舞

 |
| 　社交舞 | 
* 華爾茲
* 探戈
* 森巴舞
* 曼波舞
* 查查查

 |

 |
| 相關能力 | 
* 節奏感
* 音樂感
* 體能（平衡力 · 柔軟度 · 人體力量 · 運動協調 · 耐力）

 |
| 拉雜相關 | 
* 樂理
* 連步舞
* 體操
* 特技
* 功夫
* 動作捕捉
* 求偶
* 蜜蜂舞
* 訊號理論

 |
| 舞蹈類 |
**諾域確夫自一致原則**（英文：**Novikov self-consistency principle**）係一個有關時空穿梭嘅猜想，用嚟解決祖父悖論噉嘅時間悖論嘅。

概論
--

睇埋：時間悖論同埋祖父悖論
祖父悖論（Grandfather paradox）係一個好出名嘅時間悖論。最基本嗰款祖父悖論係噉嘅：想像而家有個人，叫佢做「阿明」，阿明坐住時光機返咗上一個世紀；阿明時空穿梭嗰陣唔小心，錯手殺死咗自己阿爺；噉問題就出現喇－「阿明阿爺存在並且結婚生細路」係「阿明存在」嘅必要條件，如果一個人响生到任何細路之前就死咗，噉佢嘅孫理應會冇可能再存在，但响阿明嘅情況當中，「阿明存在」係「阿明阿爺响生到任何細路之前就死咗」嘅起因，噉即係話

* 設 A 做「阿明阿爺存在並且結婚生細路」；
* 設 B 做「阿明存在」；

A 引起 B 而且係 B 嘅必要條件，但 B 嘅發生最後又搞到 A **唔**再發生，噉 A 唔發生，B 就應該唔再發生得到，但 B 唔發生嘅話，A 就應該會正常噉發生... 如是者，就出現咗場矛盾。

對於祖父悖論嘅問題，有唔少思考者都嘗試諗方法解開，諾域確夫自一致原則就係噉諗嘅：根據諾域確夫自一致原則，一個時空穿梭返咗過去嘅人，唔會有能力引起任何冇實際發生過嘅嘢，而「阿明阿爺响生到任何細路之前就死咗」呢樣嘢冇發生，所以阿明坐住時光機返到過去嗰陣做啲乜，都唔會引起「阿明阿爺响生到任何細路之前就死咗」呢件事。

註釋
--

1. ↑  同時假設阿明係返咗個「佢阿爺仲未結婚生細路」嘅時間點。

攷
-

1. ↑  Friedman, J.; M. Morris; I. Novikov; F. Echeverria; G. Klinkhammer; K. Thorne; U. Yurtsever (1990). "Cauchy problem in spacetimes with closed timelike curves". *Physical Review D*. 42 (6): 1915.

|  |  |
| --- | --- |
| Stub icon | 呢篇**諾域確夫自一致原則**係仲未搞掂嘅楔位文。歡迎幫維基百科擴寫佢。睇 • 論 • 改 • 歷 |
**清母**（粵拼：cing1 mou5；中古漢語拼音：**ch**ieng），係中古漢語聲母，屬齒音中嘅齒頭音，屬精組，係次清聲母。

擬音
--

因爲大多數嘅漢語、域外方音、對音中，清母大多發/t͡sʰ/，所以學界一致擬爲/t͡sʰ/。

上古來源
----

大部分學者都認爲清母字來自上古音嘅/t͡sʰ/音，呢個音喺上古音到中古音嘅演變好穩定。

喺粵語嘅演變
------

清母喺標準粵語存古，聲調派陰聲調，對應嘅粵拼係c。

下面係一啲例字嘅古今音對比，第一欄例字，第二欄中古音（切韻），第三欄現代粵音：

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| 此 | 且 | 清 | 千 | 寸 | 蒼 | 餐 | 切 | 請 | 采 |
| chiex | chiax | chieng | chen | chuonh | chang | chan | chet | chiengx | chaix |
| ci2 | ce2 | cing1 | cin1 | cyun3 | cong1 | caan1 | cit3 | cing2 | coi2 |

對於會分平捲脷嘅粵語，清母屬平脷音，粵語嘅平捲分法係濟南型。喺吳川話，清母讀t（[tʰ]），同捲脷音嘅c（[t͡sʰ]）相對；喺梧州話，清母讀c（[t͡sʰ]），同捲脷音嘅ch（[t͡ɕʰ]）相對。

調返轉頭，現代粵語嘅c來源自中古音嘅徹、澄、從、清、初、昌、邪、崇八母。

喺吳語嘅演變
------

清母喺吳語存古，對應嘅吳拼係tsh，標準吳語分尖團音，清母屬尖音。

喺普通話嘅演變
-------

清母喺普通話要分洪細，唔分尖團，洪音存古，對應嘅普拼係c，細音歸入團音，對應嘅普拼係q。

喺日文嘅演變
------

無論吳音漢音，都讀さ行。

喺韓文嘅演變
------

清母喺韓文存古，讀ㅊ。

喺越南文嘅演變
-------

清母喺越南文讀th，聲調派陰聲調。

早期中古漢語（切韻音）聲母|  | 全清 | 次清 | 全濁 | 次濁 | 全清 | 全濁 |
| --- | --- | --- | --- | --- | --- | --- |
| 脣音 | 幫 | 滂 | 並 | 明 |  |  |
| 舌音 | 端 | 透 | 定 | 泥 |  |  |
| 知 | 徹 | 澄 | 娘 |  |  |
|  |  |  | 來 |  |  |
| 齒音 | 精 | 清 | 從 |  | 心 | 邪 |
| 莊 | 初 | 崇 |  | 生 | 俟 |
| 章 | 昌 | 常 | 日 | 書 | 船 |
| 牙音 | 見 | 溪 | 羣 | 疑 |  |  |
| 喉音 | 影 |  |  | 云、以 | 曉 | 匣 |
楓糖漿
**楓糖**（英文：maple syrup；法文：sirop d’érable），又叫**楓糖漿**，係由楓樹樹汁整嘅糖漿，起源自北美洲東北部嘅原住民；到今日依然係加拿大出產最多，大約係全球產量嘅八成五，主要產地係魁北克省，佔全球產量大約七成，係魁北克人傳統用嘅糖。

可以整糖漿嘅楓樹汁含糖大概淨得百分之三，原住民以前整楓糖係人手啄啲樹汁出來，裝入木製器皿之後用柴火燒熱石頭之後擺啲熱石入器皿度整走啲水，等乾噉啲水之後放喺樺樹樹皮上面整乾；法國人來到魁北克人之後就改用鐵煲，煲到樹汁變糖漿，大概要煲廿四個鐘；現代農業就可以用膠管直接喺啲樹度攞樹汁，再用機器煲大概四個鐘。

雖然喺加拿大楓糖有分等級，但係其實等級只係顏色唔同；唔同顏色只係因為季節變化，含糖量冇分別，味道亦都冇分別。

魁省有全世界唯一嘅楓糖儲備，喺2000年由魁省嘅楓糖業設立，用來穩定楓糖嘅供應同價格。

拎
-

* 原住民示範整楓糖嘅傳統方法（英文）
* 介紹魁北克省嘅楓糖儲備（英文）

攷
-

1. ↑  Rancourt, Samuel; Kidwai, Nadia (2021年2月13號). "What makes maple syrup Canada's liquid gold? CBC's 'The Franco-Beat' dives in" (加拿大英文). Canadian Broadcasting Corporation. 喺2023年2月18號搵到.
2. 1 2  Gollom, Mark (2021年12月1號). "Why Canada is unlocking its vault of maple syrup" (加拿大英文). Canadian Broadcasting Corporation. 喺2023年2月18號搵到.
3. 1 2  *Canadian Gold: Maple Syrup Then and Now* (短片). *CBC Life* (加拿大英文). Collins, Jonathan採訪. Canadian Broadcasting Corporation. 2015年4月14號. 喺2023年2月18號搵到.
Gulai otak－印尼菜當中嘅牛腦咖哩
人類有攞動物（包括人類）啲腦嚟食嘅文化。腦同多數第啲動物器官一樣，可以攞嚟食，佢主要由蛋白質同脂肪兩種有機化合物組成。

傳統做法
----

喺世界好多地方嘅菜系當中，古人都有用非人動物嘅腦煮餸：例如滿漢全席裏面就有猴腦呢味餸；當時嘅清朝宮廷覺得馬騮嘅腦好食，所以就有咗噉嘅做法－清朝嘅宮廷廚師會將一隻馬騮固定喺張飯檯上面，然後等準備好嗮啲配料之後，就喺張檯中間嘅窿仔嗰度露隻馬騮嘅頭出嚟，然後就監生用利器打開隻馬騮嘅頭殼，再將配好嘅調味料倒入去隻馬騮嘅頭殼，俾食客用匙羹等嘅餐具𢳂隻馬騮嘅腦嚟食。到咗現代，猴腦呢種食法經已因為人道理由而俾人禁咗。

另一方面，世上亦有啲族群會為咗宗教原因而食人腦，例如巴布亞新畿內亞嘅法雷族（Fore）據講會以食死者嘅腦做葬禮嘅一部份－喺法雷族嘅傳統葬禮上，同死者親嘅人會將死者嘅腦食落肚，認為噉做能夠令死者喺一定程度上達到長生不死。

健康問題
----

睇埋：朊毒體
食腦被指會對人嘅健康造成嚴重危害。研究指，將腦等嘅神經組織食落肚會好容易惹到朊毒體（prion）相關嘅病：朊毒體係一啲異常嘅蛋白質，一嚿朊毒體能夠影響佢周圍嘅同類蛋白質，令到呢啲同類跟住佢一齊變成異常嘅形狀；朊毒體會引致多種嘅神經退化病（neurodegenerative diseases），即係一啲令個腦嘅神經細胞快速死亡嘅病，呢啲病喺廿一世紀初都仲係絕症，會令患者喺幾個月至幾年嘅時間之間因為神經系統喪失功能而死亡。

睇埋
--

* 腦部
* 喪屍
* 食同類

攷
-

1. ↑  古代三大最殘酷的吃法，猴腦僅僅排第三。
2. ↑  【活吃猴子腦】生勾勾劈猴子頭骨食腦漿 惡習依然未改 互聯網檔案館嘅歸檔，歸檔日期2020年3月28號，.。
3. 1 2  Collins, S; McLean CA; Masters CL (2001). "Gerstmann-Straussler-Scheinker syndrome, fatal familial insomnia, and kuru: a review of these less common human transmissible spongiform encephalopathies". *Journal of Clinical Neuroscience*. 8 (5): 387–97.
4. ↑  Collinge, John (2001). "Prion diseases of humans and animals: their causes and molecular basis". *Annual Review of Neuroscience*. 24: 519–50.

拎
-

* 維基同享中有關食用腦嘅資源類
**楓園下馬氏大宗祠**（粵拼：fung6 jyun4 haa5 zoeng1 si6 daai6 zung1 ci4）
（注意「楓下」兩字有當地鄉下話讀音），堂號**金紫**，係廣東廣州嘅祠堂，喺黃埔區九佛街道楓園下街30號。明代始建，清康熙二年（1663）、乾隆乙酉年（1765)、光緒十一年（1885）、1999年、2007年重修。2011年列入蘿崗區登記保護文物。而家係楓下村老人活動中心。

建築
--

馬氏大宗祠坐南朝北，面闊三間16米， 深四進55米，佔地800平方。灰塑龍船脊，人字封火山牆，琉璃瓦，雕花封簷板。全祠每沓之間有天井同兩廊連接，兩廊四架捲棚頂。

頭門面闊三間16米，深兩間8.1米，十三架。門口兩邊有花崗石包台，牆有八仙同「水浸金山」圖形，上高掛陽刻嘅「馬氏大宗祠」匾，落款「乾隆歲次乙酉年」；門口兩邊對聯：「汴水家聲遠、扶風世澤長」。前後檐口各兩條石檐柱，蝦公樑，四步樑。第二沓面闊三間16米，深三間8.3米，十五架。前後檐口各兩條花崗石柱，中間4條木金柱。中堂面闊三間16米，深三間11.3米，十七架。前後檐口各兩條花崗石柱，中間4條木金柱，後金柱中間有屏風，掛「金紫堂」匾，名源自嶺南馬氏祖上二封金紫嘅典故。享堂面闊三間16米，深三間9.5米，十五架。花崗岩石柱躉，檐口兩條石柱，中間4條金柱承重。神位有楓園下遠祖至近祖神主牌，側邊掛平西王像。

史
-

嶺南馬氏四世祖地龍公，喺南宋末年由新會金紫街，遷入番禺縣鳳凰峒（即後來嘅楓園下村）落腳，成爲楓園廈房始祖。後來地龍公嘅七、八世孫同村民夾錢起祠堂，初時得兩沓，九、十世孫嗰時又起多兩沓。清康熙二年（1663年）同光緒十一年（1885年）大修；1998年修祠堂瓦面。2007年7月，享堂俾白蟻蛀到就來冧，楓下村委組咗個重修籌建組，聯合有關單位同部門、村民出錢重修成間祠堂。2011年12月15號列入咗蘿崗區登記保護文物名錄。

攷
-

1. ↑  廣州市文物普查匯編編纂委員會 (2008). 〈馬氏大宗祠〉. 出自 陳建華 等 (編). 《廣州市文物普查匯編 蘿崗區卷》. 廣州出版社. pp. 121–122. ISBN 978-7-8073-1664-0.
2. ↑  廣州市黃埔區檔案局（館） (2017). 〈九龍鎮楓下行政村〉. 《廣東省自然村落歷史人文調查·廣州市黃埔區卷》. p. 497.
3. ↑  馬建新. 〈楓下村 馬氏大宗祠與馬氏將軍〉. 《廣州文史》 (簡體中文). 原著喺2020年3月27號歸檔. 喺2018年1月29號搵到.
六鄉樓嘅外形
六鄉新村告示板，有齊各村名
**六鄉**（**Luk Heung**），又寫**陸鄉**，又叫**六鄉新村**（**Luk Heung San Tsuen**），亦叫**六鄉樓**，係香港一地，喺新界大埔，歸大埔墟。六鄉係六條村合稱，即**小滘**、**大滘**、**金竹排**、**橫嶺頭**（包括**橫嶺背**）、**涌尾**及**涌背**。六鄉響大埔市區，近林村河，響廣福道北便隔籬。六村原本係**船灣六鄉**，喺船灣海東北岸，1960年代因起船灣淡水湖，而由香港政府安排，搬近大埔市。**六鄉樓**係起成一棟棟大廈咁，格式一致，有別於一般村屋。

六鄉各村都歸入大埔鄉事委員會之下，各村各有代表選入會。

六鄉側邊寶湖道，英名Plover Cove Road，就係紀念村民搬自船灣海（英名Plover Cove），寶取自英Po音，改得有意頭。而新村內有，陸鄉里係指名該處係六鄉。

六鄉南邊廣福道，過馬路係公園仔。北過寶湖道係寶湖花園同寶湖道街市。六鄉西南西係太和市。

地理
--

六鄉屋宇分佈圖
新村位置，舊日係岸，今日因填海變內陸，唯近普益新街一帶近河邊。

六鄉範圍，畀寶鄉街分成兩截。

寶鄉街以東，六鄉佔有廣福道同寶湖道之間，東至東昌街。內有三坊一里。三坊係三笪四方地，分別係同發坊、同秀坊同同茂坊。三坊並排，由樓隔開，闢做停車場。而陸鄉里同廣福道、寶湖道平排，貫通三坊。全部劃一高樓。

寶鄉街以西，六鄉，除咗政府地方，佔有普益街同林村河之間，西至普益里。普益街企有六鄉樓三棟。而三棟樓後便，近寶鄉街一邊，係六鄉新村公立學校，而其餘至到林村河，開有普益新街，有比較矮嘅村屋三排。

史
-

六鄉各村原本響船灣海東北岸。六鄉未搬之時，主要從捕魚，耕田，打柴，執帶子為生。除咗金竹排姓王，其餘都係姓李。

村原址響船灣海北岸，村同村之間，有路連接。小滘響石芽頭西麓，大滘響觀音峒南麓，金竹排響大峒下面，橫嶺頭響雞仔峒下面。而船灣西岸，近三潭溪口，北有涌尾村，南有涌背村。涌尾村現址，被闢做作新娘潭公路停車場，而涌背村畀公路冚咗認唔出。響1968年，淡水湖堤壩初初築成，各村村屋仍響度。之後唔計小滘村，全部村屋都拆晒。到1973年，響堤壩加高12呎之時，小滘村都拆埋。

搬村之時，當時重未係大埔新市鎮，六鄉所在地，原本係林村河口，對住大埔海嘅淺灘，有紅樹林。六鄉新村建響廣福道外呢笪淺灘之上。淺灘填地加高。最初係家下寶鄉街，東昌街，廣福道同寶湖道嘅範圍，之後加到埋普益街同寶鄉街，向海嘅範圍。

1966年，六鄉安頓好，就響同發坊立六鄉村公所，以及響寶鄉道西面，將原本三光同育群兩村校合併，改成六鄉新村公立學校。而六鄉中嘅涌背村，更重建**李氏宗祠**，將舊祠堂基石門框，搬到同發坊，重現【龍門世澤，柱史家聲】嘅門聯。其他村嘅祠堂，原本政府都有地舖畀返，不過村民另有用途。

2006年，六鄉新村公立學校停辦，畀信義會做六鄉學習園地。

* 陸鄉里陸鄉里
* 同發坊同發坊
* 同秀坊同秀坊
* 同茂坊同茂坊
* 六鄉新村公立學校六鄉新村公立學校
* 六鄉村公所六鄉村公所
* 李氏宗祠李氏宗祠

參攷
--

* 《大埔風物志》，大埔區議會，1997年

出面網頁
----

* 船灣淡水湖今昔
**六榕寺花塔**（粵拼：luk6 jung4 zi2 faa1 taap3）係中國廣東省廣州市嘅其中一座花塔。呢座塔喺越秀區嘅六榕路附近嘅六榕寺入面。

逳手同落成時間
-------

六榕寺花塔係喺梁大同三年（公元537年）逳手，不過佢試過一單火燭搞到冧咗，而到咗北宋嘅紹聖（公元1097年）就重新起過跟住整好。到咗1980年，廣州市政府就裝修緊呢座花塔嗰陣，喺座塔入面發現咗北宋年號嘅磚銘响度。

結構
--

呢座塔係用咗磚木嚟整嘅，成座塔就好似個平面八角形噉，出面九層樓、入面十七層樓；而塔入面係樓閣式嘅建築，佢有57.6米咁高。而塔身就係井筒式結構，佢最下面嗰層樓嘅直徑有12米，而且重有個副樓梯。成座塔入面嘅樓梯係穿墻兜平座式噉，而且每層樓嘅出面都有條走廊同瓦片响度，而瓦片方面，佢係用咗綠色嘅硫璃瓦嚟整嘅，而瓦頂就有小小向上飛咗起身噉。而家嘅塔冠係喺元至正十八年（公元1358年）整好嘅，佢係用咗9.14米高嘅千佛銅柱嚟整，而柱邊重劃住1023嚿佛像同祥雲天宮嘅寶塔圖都有，重有同埋塔頂嘅火焰寶珠、3層樓嘅九霄寶盤、9層樓高嘅寶輪、重有1層樓高嘅雙龍寶盤同8條鐵鍊整成有5噸咁重嘅塔刹都有。

史
-

### 辛亥革命之前

喺梁大同三年（537年）嗰陣，詔許曇裕法師就响呢度起咗間靚嘅木塔嚟畀喺鬼佬地方返嚟嘅佛舍，佢重改咗名嗌「舍利塔」。但係喺北宋初嗰陣因為火燭冧咗。到咗宋端拱二年（989年）就將個寺院重新裝修，重改名嗌「淨慧寺」。到咗紹聖四年（1097年）嗰陣，主簿林修同信士王衢歸沙門道琮就喺舍利塔嗰度起咗間寶塔，由於座塔入面有好多千佛像响度，所以就改咗名嗌「千佛塔」。喺元符三年（1100年），有位著名文學家、書法家蘇東坡就嚟咗個寺度，發現塔入面種咗6樖榕樹响度，之後就寫咗個「六榕」呢兩個字，之後就嗌成「六榕寺」嘅名喇。而千佛塔喺清朝初期重行裝修之後，因為個塔身有好多唔同嘅顏色响度，所以咪有「花塔」嘅名囉。

### 辛亥革命之後

* 1980年：重新裝修過花塔同六祖堂，重將塔院整闊咗。
* 1983年同1987年：先後重新起過大雄寶殿同觀音殿。

1987年起嘅大雄寶殿入面嘅釋迦牟尼、阿彌陀佛同藥師佛（每隻高6米、重10噸）同觀音殿入面嘅觀音像（高4米，重大概5噸）都係喺康熙二年（1663年）起嘅，之前係放响大佛寺度，佢重係廣東省入面保存得最大嘅古代黃銅像。雖然話喺文革嗰陣被人拆咗，但係到咗20世紀80年代，就放咗喺六榕寺度。

* 1989年6月：廣東省政府就將六榕塔公佈成廣東省級文物保護單位。
* 1993年：重新起過藏經閣。
* 2006年：六榕塔已經俾人加入咗中國國家級文物保護單位。

連出去
---

* 广州 六榕寺花塔 廣東文化網
呢篇文講嘅係東京都知事小池百合子 。想搵其他都叫百合子嘅人，睇吓「**百合子 (搞清楚)**」。
小池 百合子
**小池百合子**（日文：小池 百合子／こいけ ゆりこ *Koike Yuriko*；1952年7月15號—）係日本政治人，新聞主播出身，係現任東京都知事，係日本第一個做到爾個位嘅女人。依家佢屬於都民第一會同埋希望之黨。

佢曾經做過內閣環境大臣、防衛大臣，重係日本第一個女性防衛大臣。

佢識得講阿拉伯文同埋英文，重曾經係日本阿拉伯協會（日本アラブ協会）嘅顧問。

從政經歷
----

1992年，當時喺電視台做嘢嘅小池百合子加入由細川護熙成立嘅日本新黨，更加喺參議院選舉入面當選，第一次成為議員。之後冇耐，日本社會黨等嘅反對黨發起對當時首相宮澤喜一嘅不信任動議，議案喺某啲自民黨議員倒戈之下通過，眾議院提前解散，小池百合子同細川護熙轉戰參議院，兩個都成功當選，選後日本新黨加入非自民黨、共產黨聯合政權，細川護熙重做咗首相，而小池百合子就出任總務政務次官，不過聯合政權好快就倒咗台。

1995年，日本新黨在內嘅幾個政黨合併做新進黨，小池百合子亦都跟住加入，到1998年，新進黨解散，小池加入小澤一郎成立嘅自由黨。

1999年，自由黨加入自民黨政權共同執政，小池第二次入閣。年尾，自民黨搵埋公明黨入閣，因為聯合政權就算冇咗自由黨都可以過半，小澤覺得自由黨喺政府入面會被邊緣化，所以就同自民黨傾將兩個黨合併，但係佢哋傾唔埋欄，於是自由黨就脫離聯合政府，不過海部俊樹、小池百合子等人唔想走，所以另立保守黨，留喺政府入面。響2002年，小池加入自民黨。

2004年嘅小池
2003年，當時首相小泉純一郎改組內閣，小池第一次擔正做環境大臣。到2005年，自民黨內部因為郵政民營化鬧分歧，小泉更加不惜解散國會嚟「清理門戶」，自民黨中央除咗唔提名反對郵政民營化法案嘅議員，重要派人去狙擊佢哋，小池百合子就係其中一個去狙擊反郵政派議員嘅人，佢由本身喺兵庫縣嘅選區轉到東京出選，最後贏埋原議員小林興起，成功連任。

到2007年，小池百合子出任防衛大臣，雖然得個零月貨仔，但就係第一個女性出任呢個職位。

2008年，小池參選自民黨總裁選舉，係第一個女人參選，若然佢贏到選舉，咁就代表住日本會出現第一個女首相（自民黨當期時係執政黨，首相通常都係執政黨領袖去做），但係佢喺呢次選舉輸咗畀麻生太郎，喺五個候選人入面排第三。2009年，自民黨受住求變嘅風潮衝擊，選舉陷入苦戰，最後民主黨擊敗自民黨，實現政權交替。小池亦都喺自己嘅選區輸畀民主黨嘅候選人，好彩靠住比例區「復活」當選。到2012年，小池打低民主黨候選人當選。

2016年，當時嘅東京都知事舛添要一因為貪污事件而辭職，觸發補選，小池決定參選。開頭小池參加自民黨黨內初選，但係佢批評自民黨嘅東京都支部「黑箱作業」，於是小池退出初選，改為獨立出選。最後佢喺自民黨支持嘅增田寬也同在野黨聯合推薦嘅鳥越俊太郎夾擊之下，以44%得票率當選，成為第一個女性東京都知事。之後，佢成立都民第一會，為嚟緊嘅東京都議會改選鋪路。2017年7月嘅東京都議會選舉，小池嘅「都民第一會」同公明黨合作，結果大勝，都民第一會攞到49席，公明黨23人全數當選，連同都民會推薦嘅6個獨立候選人，親小池勢力一舉贏到78席，肯定可以控制都議會，小池呢一次成功，為執政自民黨帶嚟好大嘅危機感。

到同年9月，首相安倍晉三因為北韓試射導彈嘅威脅，民望回升，而且小池羽翼未豐、主要在野黨民進黨民望又低落，喺呢個時間舉行大選對自民黨最有利。9月25號，小池成立咗希望之黨，不過希望之黨因為成立冇耐，根本冇咁多人參選，於是民進黨主動向小池「借人」，希望小池嘅高人氣可以幫助民進黨嘅議員連任，不過民進黨原先係想小池可以照單全收所有人，點知小池只係揀一啲理念相同嘅民進黨人入黨，導致民進黨嘅自由派不滿，於是另立立憲民主黨，在野力量整合失敗，加埋小池到最後都冇出戰眾議院，拉抬效果又再打折扣，而投票當日，小池竟然唔喺日本，而係走咗去法國訪問，結果執政聯盟繼續大勝，希望之黨得返50席（選前有57席），最大在野黨地位俾立憲民主黨攞埋，小池承認今次選舉係「完敗」，小池喺11月重辭埋希望之黨黨首嘅位，話要專注都政。2018年5月，希望之黨同民主黨合併做國民民主黨，但小池冇加入。

2020年7月，小池爭取連任東京都知事，今次小池輕鬆贏咗宇都宮健兒、山本太郎、小野泰輔等21個對手，成功連任。

屋企
--

小池百合子嘅老豆本身係做石油貿易生意，不過後來佢生意失敗破咗產。佢又試過選議員，但係輸咗。

小池百合子喺22歲就結過婚，對方都係喺開羅讀書嘅日本留學生，不過3年之後因為志向唔同而離咗婚，之後佢都冇再結婚。小池試過同小泉純一郎傳出緋聞，甚至話兩個人已經去到談婚論嫁嘅階段，2006年，小池喺屋企暈低，畀人送去醫院，但係雜誌《週刊新潮》爆料話小池其實係𠝹手殉情。

攷
-

1. 1 2  〈プロフィール | 小池ゆりこ オフィシャルサイト〉. *web.archive.org*. 2016-07-22. 歸檔時間2016-07-22. 喺2020-06-21搵到.`{{cite web}}`: CS1 maint: bot: original URL status unknown (link)
2. 1 2  日本人名大辞典+Plus, デジタル版. 〈小池百合子(こいけ ゆりこ)とは〉. 《コトバンク》 (日文). 喺2020-06-21搵到.
3. 1 2  〈【都知事選】小池百合子氏が当選確実 増田氏、鳥越氏ら抑え初の女性都知事に（UPDATE）〉. 《ハフポスト》 (日文). 2016-07-31. 喺2020-06-21搵到.
4. ↑  〈小泉內閣一枝花 小池曾驚傳為愛殉情〉. 《on.cc東網》 (香港中文). 喺2021-02-21搵到.
**六詩**出自《周禮》，講教人詩寫法。《詩經》可謂其結集。六詩即興比賦風雅頌。興比賦亦用於詩以外嘅文章。

由於周禮並無講得詳細，而後世亦無統傳，所以後人各有諗法。大家都同意，風雅頌為用處，為文體，而興比賦係手法，如何成形。風雅頌有《詩經》明示，興比賦就要推敲。

現時所知，首個解釋出自《毛詩序》，書中解釋詩經，叫六詩做六義之名。所以又叫**六義**、**詩六義**。

現時睇法，賦，舖陳直敍，無須托物；比，借物寓語、托物所言；興，以情景帶起後文。

漢時，有文體流行，賦嘅寫法，大多文字去描寫景物，依種文體就亦稱為賦，不過賦一樣可以用興比。

起源
--

《周禮》春官一篇寫，「大師，掌六律、六同，以合陰陽之聲。陽聲：黃鐘、大蔟、姑洗、蕤賓、夷則、無射。陰聲：大呂、應鐘、南呂、函鐘、小呂、夾鐘。皆文之以五聲：宮、商、角、徵、羽。皆播之以八音：金、石、土、革、絲、木、匏、竹。**教六詩，曰風，曰賦，曰比，曰興，曰雅，曰頌**；以六德為之本，以六律為之音。」而六德，地官一篇有寫，司徒要「以鄉三物教萬民而賓興之：一曰六德，知、仁、聖、義、忠、和；二曰六行，孝、友、睦、姻、任、恤；三曰六藝，禮、樂、射、御、書、數。」

大師掌管音律詩歌，「教六詩」就寫詞手法，內文以六德為本，借六律教人。六詩歸納「風賦比興雅頌」，然而究竟係乜，並無流傳，不得而知，只有靠估。而至直接就睇詩經估出來。

詩經
--

《詩經》，先秦詩歌結集，當時唱出來。《樂經》失傳，音律無從稽考。詩經三百首，分成《國風》、《小雅》、《大雅》、《周頌》、《魯頌》同《商頌》，如此可知風雅頌。《國風》為風，就係各地民歌，唔少情情愛愛，舒情之用。《小雅》、《大雅》屬雅。雅較為高貴，屬士大夫之樂。《小雅》，款賓之歌，而《大雅》就係君臣之歌，政治褒貶。《周頌》、《魯頌》同《商頌》歸頌，盛贊祖先，祭祖之曲。風雅頌就用處唔同，寫出來體裁有別。

至於賦比興，就無咁易由《詩經》睇到。所以後世人亦有唔同說。簡約而言，寫詩技巧。賦，即舖陳直言，見乜講乜，做乜講乜，就好似《關雎》「求之不得、寤寐思服，悠哉悠哉、輾轉反側。」描寫牀上諗嘢瞓唔着，反來反去。比，就係借物講嘢，《碩人》「手如柔荑，膚如凝脂，領如蝤蠐，齒如瓠犀」，講女人點靚，就借咗柔荑、凝脂、蝤蠐、瓠犀等物。《相鼠》「相鼠有皮，人而無儀，人而無儀，不死何為。」借鼠去諷刺。興，開頭借啲情景，暗暗托起後文。《關雎》「關關雎鳩、在河之洲，窈窕淑女、君子好逑。」借咗雎鳩喺前河中情景做起首，然後講君子求淑女。

賦比興，並非互不相干，寫時可以你中有我，我中有你，夾埋來用。如雎鳩之興，雎鳩亦可為比，雎鳩諸男女求偶，之不過更為隱約。

各家解釋
----

### 毛詩序

毛詩序，作者不詳，有唔同說法。

「故詩有六義焉：一曰風，二曰赋，三曰比，四曰興，五曰雅，六曰頌。上以風化下，下以風刺上，主文而譎諫，言之者無罪，聞之者足以戒，故曰風。至于王道衰，禮義廢，政教失，國異政，家殊俗，而變風變雅作矣。」

「風、雅、頌者，《詩》篇之異體；賦、比、興者，《詩》文之異辭耳。大小不同，而得並為六義者。賦、比、興是《詩》之所用，風、雅、頌是《詩》之成形，用彼三事，成此三事，是故同稱為「義」。大師教六詩：曰風，曰賦，曰比，曰興，曰雅，曰頌，以六德為之本，以六律為之音。」

毛詩序用政治來講。風嘅作用上教化下，下勸告上。

後世體裁
----

六詩並唔限於詩經。後世亦以依種手法，寫文寫詩詞歌賦。

如漢《孔雀東南飛》，起首「孔雀東南飛、五里一徘徊」，就係「興」，見到孔雀飛又徘徊嘅情境，帶起故事悲涼。之後「十三能織素、十四學裁衣、十五彈箜篌、十六誦詩書、十七為君婦、心中常苦悲」一路落，就係跳返去主角嗰度，而有碟話碟，平舖直敍，正正係「賦」。
**Avast防毒軟件**係Avast公司整嘅防毒軟件，可以喺Microsoft Windows、macOS、Android同埋iOS度用。Avast防毒軟件分咗免費版本同埋付費版本，提供電腦系統防毒、瀏覽器防毒、防火牆、反網絡釣魚、反間諜軟件同埋反垃圾郵件等嘅服務。

2015年2月，Avast公司出咗商業版嘅Avast。佢係一個「跨平台解決方案」，包咗防病毒保護、網絡威脅檢測、瀏覽器保護同埋雲端管理控制台。

2017年10月，Avast買咗AVG，然後同佢合併。截至2017年，Avast係市場最受歡迎嘅防毒軟件，並且喺防毒應用程式市場入面佔有最大份額。

獎項
--

2018年2月，AV-TEST對各種防毒軟件產品進行咗測試，Avast Free Antivirus喺「保護」類別入面攞到6分滿分，喺測試入面用嘅電腦病毒樣本全部都俾佢搵到，所以AV-TEST頒咗個「AV-TEST 認證」徽章畀佢。

私隱問題
----

2020年1月，有幾間新聞來源報導話，Avast Antivirus 用一間子公司嘅名義賣咗 Avast Free 用家嘅瀏覽歷史記錄。Avast聲稱所有賣咗嘅數據都已經「去識別化」，但根據報導，賣咗出去嘅數據可以鏈接返佢哋嘅真實身份，佢哋每次搜尋都畀人暴露曬，但係搵唔到證據Avast真係有咁做，嗰間子公司因為呢件事執咗笠。

參考
--

1. ↑  〈Avast 新版本：22.11（2022年11月）〉. *forum.avast.com*.
2. ↑  
〈AVAST 軟件私人公司訊息〉. Bloomberg. 喺24 February 2017搵到.
3. ↑  
Kovacs, Eduard. 「Avast 推出免費嘅企業安全解決方案」
4. ↑  
OPSWAT. 〈防毒與受損設備報告：2017年5月〉.
5. ↑  
Avast價值超過20億美元 Reuters. Published on October 29, 2015
2022 年一碗落咗紅蘿蔔嘅蕃茄薯仔湯
**蕃茄薯仔湯**（粵拼：faan1 ke2 syu4 zai2 tong1）顧名思義係主要用蕃茄同薯仔煲嘅一種湯，通常會落豬肉同或多或少嘅鹽，有陣時會落紅蘿蔔（用嚟加強甜味）。正常嘅蕃茄薯仔湯煲好咗望落會係橙或者黃噉色，味道上帶微甜同微酸。蕃茄薯仔湯嘅做法相當簡單，可以喺一至兩個鐘頭之內煲好，而且飲唔嗮仲可以擺入雪櫃，雪完第日攞嚟煲返熱飲。

蕃茄薯仔湯係粵港澳嘅一種常見家常湯（個名用咗「薯仔」呢隻粵語獨有嘅詞）：有好多人都話覺得呢種湯做法簡單，材料易搵，而且蕃茄又俾人指話有延遲衰老嘅效果；喺香港、澳門以至廣東多地，啲人成日都會喺屋企煲蕃茄薯仔湯飲，尤其攞嚟喺夏天嘅夜晚飲，可以話係粵菜家常湯嘅代表之一。

特徵
--

煲好咗嘅蕃茄薯仔湯正常應該會有以下嘅特徵：

* 望落橙或者黃噉色；
* 啲蕃茄會或多或少噉散開咗；
* 見到啲（切好咗做一嚿嚿嘅）薯仔同紅蘿蔔喺湯度浮吓浮吓－煲得好嘅話啲薯仔應該仲係一嚿嚿嘅。

材料
--

想煲蕃茄薯仔湯，要準備以下呢啲材料：

* 蕃茄
* 薯仔
* 有人興落紅蘿蔔，用嚟加強甜味
* 排骨或者豬肉
* 薑同埋蒜頭
* 水
* 可以落啲鹽
* 可以落紹酒

整法
--

啲材料準備好嗮，就要跟以下噉嘅步驟：

* 凍水落薑、紹酒同排骨（或者豬肉），汆水去除豬肉嘅血水；
* 蕃茄切做一嚿嚿，薯仔同紅蘿蔔刨走啲皮切做一嚿嚿；
* 燒熱隻鑊爆薑片同蒜頭；
* 落蕃茄、薯仔、排骨同熱水，慢火煲大約 45 分鐘至 1 個鐘頭就搞掂。

睇埋
--

* 老火湯（粵菜入面另一種常見家常湯）
* 補身湯
* 羅宋湯

攷
-

1. 1 2 3  零失敗蕃茄薯仔湯　簡單營養家常湯水食譜　加入豬骨更香甜！. *U Food*.
2. 1 2 3  THE PORK RIBS SOUP WITH TOMATO AND POTATO[*失咗效嘅鏈*].
3. ↑  TOMATO POTATO PORK BONE SOUP.
**六榕路**（粵拼：luk6 jung4 lou6）係中國廣東省廣州市越秀區一條一般馬路，南北走向。南邊從中山六路開始，一直向北去到百靈路嗰頭。

概要
--

全長528米，闊12米，凈係可以從南邊行到北邊。

經過嘅道路
-----

呢度啲路嘅順序係從南去到北嚟排嘅，其中**加粗**咗嘅字係主幹道：

* **中山六路**
* 瑞南路
* 廣德路
* 百靈路

史
-

其實喺1937年之前係冇「六榕路」呢條馬路嘅。不過到咗1921年，廣州市政府就將棟城牆拆咗嚟起咗條路，就響家陣嘅六榕寺東邊起咗條**花塔街**。後嚟到咗1937年，廣州市政府整闊咗條花塔街，因為花塔街入面有棟六榕寺，就改咗名叫「六榕路」。喺文革嗰陣六榕路改咗名叫**朝陽北路**，1982年改返做之前嘅名「六榕路」。

俗語
--

廣州入面成日有條數字地名順口簧，其中就包括咗呢度（**加粗**咗嘅字）：

1德路、2沙頭、3元里、4牌樓、5仙觀、**6榕路**、7株榕、8旗二馬路、9曲巷，10甫路。

| * 睇
* 傾
* 改
廣州數字地名順口簧 |
| --- |
| 一德路　　二沙頭　　三元里　　四牌樓　　五仙觀　　六榕路　　七株榕　　八旗二馬路　　九曲巷　　十甫路 |
| 呢支歌仔重有其他版本：三有三角市、三元宮；四有四方砲臺；五有五仙門、五層樓、五眼橋；六有陸（六）羽居、六榕寺；七有七星崗；八有八和坊、八重天；九有九龍泉、上下九、九曜石；十有十香園；重有百子橫。 |
**食粉絲**本來係指食用粉絲呢種食物，但後來就被用來形容一啲歌手或藝人，借自己嘅名譽地位，同歌迷或者影迷發生性行為。呢啲事件猶如有時會涉及婚外性行為，所以被報道嘅時候，都會受到一定爭議，藝人亦好多時候會第一時間否認。曾經被指食粉絲嘅藝人包括林俊傑、譚詠麟、張致恒、王嘉爾、韓國男團NCT香港成員黃旭熙（Lucas）、許凱、吳亦凡等。

例子
--

### 林俊傑

2021年底，林俊傑被一名網友揭露有不尋常性關係，而且提供多項證據，包括聊天紀錄截圖同埋對話錄音，而且內容露骨。該名網民指控，林俊傑玩弄自己嘅感情，自己甚至因為公開呢件事收到好多恐嚇威脅，要求林俊傑道歉，似番個男人。林俊傑之後發表聲明否認，但就再無任何公開反應。

### 譚詠麟

2021年，微博網友『悲傷牛肉麵』指控譚詠麟同歌迷有不正當關係，而新聞喺香港報道之後，媒體同網友都有唔少冷嘲熱諷，有商家仲抽水乘機推出"粉絲煲"、"碎粉絲"套餐。另外，當時電影《闔家辣》亦正值拍攝期，而電影入面吳君如有句對白就話阿倫（鄭中基喺入面嘅角色）『最鍾意食粉絲』。

### 張致恒

2022年4月，ViuTV節目《晚吹 - 戀講嘢》入面有一集嘅嘉賓係口罩小姐「肥妹」李文潔，佢大爆某個男歌手搞大咗女歌迷嘅肚，之後網民推斷佢講緊張致恒。張致恒否認指控，不過佢自己本身亦同另一女歌迷區燕雯離離合合之後結婚，但結婚後又多次傳出離婚消息。

### 王嘉爾

2023年1月，黃明志喺社交媒體怒斥一名男星，疑強迫未成年少女發生關係，又批評佢無做任何防護措施，之後有網民分析，就認為佢指控緊王嘉爾。

參考來源
----

1. 1 2  〈盤點五位「食粉絲」藝人！賤男一腳踏五船娶埋女粉 男團成員開房孤寒被唱衰〉. 《星島頭條》 (香港中文). 2023-01-17. 喺2023-03-22搵到.
2. ↑  〈林俊傑桃色醜聞未斷尾 女粉絲再出聊天紀錄證關係：現在你欠我的 | 最新娛聞〉. 《東方新地》 (美國英文). 2022-01-14. 喺2023-03-22搵到.
3. ↑  am730 (2021-12-22). 〈林俊傑捲食粉絲風波 JJ︰有證據請檢舉〉. *am730* (中文). 喺2023-03-22搵到.
4. ↑  网易 (2022-07-16). 〈影射谭咏麟？吴君如新片惊现"食粉丝"剧情，主演郑中基公开调侃〉. *www.163.com*. 原著喺2023-03-22歸檔. 喺2023-03-22搵到.
5. ↑  〈口罩小姐大爆渣男歌手「食粉絲」 張致恒成最大嫌疑人〉. 《on.cc東網》 (香港中文). 2022-04-13. 喺2023-03-23搵到.
6. ↑  董欣琪 (2022-04-14). 〈張致恒成「食粉絲」最大嫌疑人 不滿捲入事件：犯過錯就要搞我？〉. 《香港01》 (香港中文). 喺2023-03-23搵到.
《**來路不明嘅火車**》（法文：**Le Train de Nulle Part**；英文：**The Train from Nowhere**），係一部響2004年出版，由法文寫成嘅小說。呢本書共有223頁，最大嘅特點係全本書無動詞，作者米歇爾．塔萊（Michel Thaler）聲稱係全球第一部無動詞嘅小說。

背景
--

《來路不明嘅火車》喺2004年4月22號率先響法國出版。作者米歇爾・塔萊係佢嘅筆名，佢自稱係文學博士，年約60歲，之前未出版過任何嘅書。對於出版呢本書嘅動機，佢解釋話「動詞就好似花叢入面嘅野草，你要鏟咗尐草，等尐花茁壯成長」，而且呢本小說當中係太多關於動作嘅描述，而係着重對火車乘客嘅形容。

評論
--

雖然作者自評《來路不明嘅火車》係「文學史上嘅一次革命，大膽、現代、對文學嘅意義，有如偉大嘅達達主義同超現實主義」，但係大部份嘅評論都係批評呢本書。雜誌《新觀察家》認為呢本書令人不快，重話作者對女乘客嘅描寫，說明作者有厭女症。權威文學雜誌《Lire》批評呢本書「好似係11歲學生寫成嘅作品」；美國《高等教育紀事報》話呢本小說「令人不安、引唔起食慾」；愛丁堡大學文學系教授 Geoffrey Pullum連續用咗三個「瘋狂」嚟形容呢本書。

對於一面倒嘅批評，米歇爾・塔萊不以為然，重話呢尐反對者過於保守。

參考
--

1. 1 2 3 4  〈法作家出版无动词小说〉. 原著喺2006年3月4號歸檔. 喺2014年2月22號搵到.
2. 1 2  "Nothing doing: no verbs". 2004.
3. 1 2 3 4  French author pens novel without verbs